Stupio na snagu Sporazum o najvećoj zoni slobodne trgovine na svetu – Bankar.rs\nHome/ANALIZE/Stupio na snagu Sporazum o najvećoj zoni slobodne trgovine na svetu\nPrvim danom 2022. godine stupio je na snagu Sporazum o regionalnom sveobuhvatnom ekonomskom partnerstvu (Regional Comprehensive Economic Partnership – RCEP) potpisan 15. novembra 2020. godine, čime je stvorena najveća zona slobodne trgovine na svetu.\nSporazum o regionalnom sveobuhvatnom ekonomskom partnerstvu potpisali su Kina, Južna Koreja, Japan, Vijetnam, Filipini, Kambodža, Bruneji, Mijanmar, Laos, Tajland, Malezija, Singapur, Indonezija, Australija i Novi Zeland.\nBudući da je reč o području koje naseljava gotovo trećina svetske populacije i u kome nastaje trećina svetskog bruto domaćeg proizvoda, može se samo nagađati u kojoj meri će RCEP, nakon prvih godinu dana primene, transformisati prekogranično poslovanje članica i povećati ekonomsku integrisanost regiona.\nNišta manje značajne su i političke konotacije ovog sporazuma. Najpre, Sporazum o regionalnom sveobuhvatnom ekonomskom partnerstvu predstavlja prvi sporazum o slobodnoj trgovini koji je okupio Kinu, Japan i Južnu Koreju na istom mestu, navodi u autorskom tekstu zamenica direktora Instituta za međunarodnu politiku i privredu Ivona Lađevac.\nKina sa Japanom i Južnom Korejom, iako predstavljaju njenog trećeg, odnosno petog trgovinskog partnera, do sada nije imala bilateralne sporazume ove vrste, već samo usko specifikovane trgovinske. Ovim korakom stiču se uslovi da se i njihovi odnosi unaprede, prenosi Beta.\nRCEP pod svojim okriljem ima i države članice ASEAN (Asocijacija zemalja jugoistočne Azije) i one koje to nisu, pa su pod novim okolnostima, stvoreni uslovi koji će omogućiti i onim državama koje nisu pratile ekonomski razvoj vodećih država jugoistočne Azije da znatno napreduju.\nTaj proces neće biti brz, ali uslovi za njegovo ostvarivanje sada postoje. Uprkos nekih ocena da odredbe RCEP, iako brojne (konsolidovani tekst Sporazuma, bez pratećih aneksa ima 510 strana), nisu preterano striktne, postavljena pravila o međusobnoj trgovini, intelektualnom vlasništvu i patentima, internet prodaji i tržišnoj utakmici, vremenom će dovesti i do ukidanja oko 90 odsto carina koje su trenutno na snazi u tom regionu.\nNema razloga za sumnju da će sporazum i vrlo brzo celu Aziju pretvoriti u koherentnu trgovinsku zonu, piše Lađevac.\nGlobalna trgovina rcep\nBanjalučka berza sumirala rezultate iz 2021. godine - Najveći rast akcija Telekoma Srpske


Bajden: Ukrajina - jedna zemlja\nAmerički potpredsednik Džo Bajden i vršilac dužnosti ukrajinskog premijera Arsenij Jacenjuk posle zajedničke konferencije za novinare u Kijevu 22. aprila 2014.\nAmerički potpredsednik Džo Bajden tokom posete Kijevu obećao je američku finansijsku i tehnološku pomoć Ukrajini, i ujedno pozvao Rusiju da poštuje obavezu koju je prihvatila prošle nedelje u Ženevi.\nAmerički potpredsednik Džo Bajden pozvao je Rusiju da poštuje obećanje da će doprineti smirivanju krize na istoku Ukrajine, navodeći da se Ukrajina „bori za sopstvenu budućnost.“ Bajden se nalazi u poseti Kijevu, dok pro-ruski demonstranti na istoku Ukrajine i dalje odbijaju da napuste državne zgrade koje su zauzeli pre dve nedelje.\nNa zajedničkoj konferenciji za novinare sa premijerom Arsenijem Jacenjukom, američki potpredsednik Džo Bajden pozvao je Rusiju da poštuje obećanje da će uskratiti podršku pro-ruskim separatistima na istoku Ukrajine, na šta je pristala prošle nedelje u Ženevi.\n“Vreme je da Rusija sa reči predje na dela - da poštuje obaveze koje je prihvatila. Da utiče na pro-ruske separatiste da napuste zgrade i kontrolne punktove, private amnestiju i političkim sredstvima izražavaju neslaganje sa vladom”\nBajden je poručio da Ukrajina “jeste i mora da ostane jedna zemlja”. On je dodao da SAD neće pustiti Ukrajinu da “ se na tom putu nadje sama, već će biti uz nju.”\nVršilac dužnosti ukrajinskog premijera Arsenij Jacenjuk ocenio je da je cilj svih nedavnih dešavanja na istoku Ukrajine – remećenje predsedničkih izbora, i pozvao Rusiju da poštuje svoje obaveze.\n"Mi od Moskve ne tražimo ništa osim jedne stvari – da ispuni svoje medjunarodne obaveze. Oni ne bi smeli da se ponašaju kao gangsteri u savremeno doba.”\nAmerički potpredsednik Bajden, koji se takodje sastao sa vršiocem dužnosti ukrajinskog predsednika Oleksandrom Turčinovom, naveo je da će Vašington obezbediti dodatnih 50 miliona dolara pomoći ukrajinskoj vladi, uključujući i 11 miliona dolara kao pomoć za finansiranje predsedničkih izbora 25. maja. Bela kuća danas je saopštila da će SAD izdvojiti sumu od 8 miliona dolara za takozvanu “nesmrtonosnu (neubojitu) vojnu pomoć”, što uključuje komunikacionu opremu i vozila.\nKasnije u toku dana, Oleksandr Turčinov pozvao je na ponovo pokretanje anti-terorističkih operacija u istočnoj Ukrajini. On je izjavio da su tela dvojice ljudi, od kojih je jedan član njegove stranke, otet prošle nedelje, pronadjena blizu Slovjanska, grada u rukama pro-ruskih terorista. Turčinov je rekao da su žrtve "brutalno mučene" a da su takvi zločini počinjeni uz "punu podršku i saglasnost Ruske Federacije."\nU medjuvremenu, ruski vebsajt Gazeta.ru preneo je izjavu takozvanog "narodnog gradonačelnika Slovjanska" da su pripadnici pro-ruskih jedinica uhvatili američkog novinara Sajmona Ostrovskog. Njegova medijska kuća Vajs Njuz (VICE News) saopštila je da je u kontaktu sa Stejt Departmentom i drugim vladinim agencijama kako bi osigurala bezbednost "svog prijatelja i kolege Sajmona Ostrovskog".\nZa to vreme, u Slavjansku su održane sahrane troje pro-ruskih demonstranata ubijenih u pucnjavi kod jednog kontrolnog punkta. Separatisti za incident krive ukrajinski nacionalistički “Desni sektor”, dok vlasti u Kijevu optužuju ruske specijalne snage da su “inscenirale ta ubistva.”\nDok Rusija negira da je umešana u proteste na istoku Ukrajine, Bela kuće je juče objavila fotografije na kojima se navodno vidi isti ruski vojnik prisutan u Ukrajini ovog meseca, koji je bio snimljen i u Gruziji za vreme ruske invazije 2008. Fotografije su preuzete sa interneta ili su ih ukrajinske diplomate predale predstavnicima OEBS-a prošle nedelje, a njihova autentičnost nije potvrdjena iz nezavisnih izvora.\n„Mi smo javno iznosili taj argument i pre nego što su se pojavile ove fotografije, da verujemo da postoji snažna veza izmedju Rusije i naoružanih ekstremista koje smo videli u istočnoj Ukrajini, Krimu i na drugim mestima. Ovo je samo još jedan fotografski dokaz toga“, kazala je portparol Stejt Departmenta Džen Psaki.\nRusija navodi da separatisti koji su zauzeli vladine zgrade operišu nezavisno od Moskve. Medjutim profesor sa Američkog univerziteta Kit Darden primećuje da bi Rusija očigledno mogla da učini više da bi se okončala kriza.\n„Kada bi postojalo veoma snažno saopštenje Moskve tipa: „Ove grupe moraju da se razoružaju. Morate da napustite vladine zgrade, mi vas ne podržavamo“ - to bi imalo duboki efekat na činjenično stanje na terenu. Ništa poput toga se ne dogadja.“\nDarden takodje veruje da su ekonomske sankcije protiv Rusije, ma koliko da su ograničene - efikasne, zato što stvaraju neizvesnost koja plaši investitore. On ističe da je najvažnija stvar koju potpredsednik Bajden može da obavi u Kijevu da uveri vlasti da počnu razgovore o ustavnim reformama sa predstavnicima juga i istoka, kako bi se smanjile tenzije pre početka izbora narednog meseca.


V-Alert anketa | V-ALERT\nPrirodno- matematički fakultet univerziteta u Splitu\n← Sastanak projekta u Limasolu\nBilten br. 1 →\nAnketa je uspešno sprovedena uz učesće više od šest stotina ispitanika uz pomoć online upitnika, kao i kroz intervjue i fokus grupe u cilju sakupljanja zahteva krajnjih korisnika u vezi sa V-Alert projektom.\nCilj je da se zahtevi krajnjih korisnika analiziraju, kao i zahtevi virtuelnog okruženja za učenje, i da se razviju specifikacije za 3D virtuelni svet koji će biti implementiran u okviru projekta, kako iz konceptualne, tako i iz pedagoške perspektive. Upitnik, intervjui i fokus grupe su deo procedure sakupljanja zahteva krajnjih korisnika.\nUpitnik, intervjui i fokus grupe uključuju pitanja čiji je cilj sakupljanje podataka o samom korisniku, kao što su, starost, zanimanje, itd. u cilju kategorisanja samog korisnika u jednu od četiri ciljne grupe: a) deca, b) učitelji, c) IKT studenti i profesori i d) zaposleni u preduzećima i organizacijama i administrativno osoblje. Pored toga, cilj je bio i da se sakupe korisne informacije o tome koji su aspekti informacione bezbednosti bitniji ovim korisnicima, zasnovano na tome kojoj ciljnoj grupi svaki korisnik pripada. U vezi s tim, konzorcijum je sakupio potrebe, prioritete, navike i nivo svesnosti svake grupe, koje se odnose na informacionu bezbednost. Kao rezultat upitnika, intervjua i fokus grupa definisane su specifikacije sveta virtuelnog okruženja za učenje.\nПовећајте своје знање о интернет претњи 01/10/15\nViše o sigurnosti informacija\nPoslovi vezani za sigurnost informacija rastu četiri puta brže od ukupnog IT tržišta rada, međutim, žene zauzimaju samo 11% pozicija.\nInfosecurity Europe je evropski broj jedan događaj vezan za sigurnost informacija.\nOva web stranica predstavlja isključivo mišljenja i stavove autora i Evropska komisija ne odgovara za eventualnu upotrebu informacija koje ova stranica sadrži.


Denijel Redklif obelodanio svoje strahove Prolog\nDenijel Redklif obelodanio svoje strahove\n"Bubašvabe me izbezumljuju" izjavio je Denijel Redklif, otkrivši javnosti da ima veliki strah od antropoida i da ima listu mesta u svetu koja izričito izbegava upravo stoga što na njima obitavaju pomenute životinjice. Iako se možda oseća spremnim da zaigra u hororu "Žena u crnom" 22-gofišnji glumac u privatnom životu zaista kuburi sa insektima.\nRedklif takođe priznaje da ima i strah vezan za svoju profesiju a to je strah od prazne pozorišne sale na predstavi koja se igra u sred nedelje. Trenutno nastupa na Brodveju u predstavi "Kako bez pokušavanja uspeti u biznisu", i stalno se pita da li u publici ima više od 500 gledalaca. Po njegovom mišljenju, najmanje 800 gledalaca je potrebno kako glumac ne bi imao osećaj da mu se glas vraća nazad na binu jer je sala poluprazna.\nPremijera filma "Žena u crnom" najavljena je za 10 februar 2012. godine\nOd predbračnih ugovora nekih zvezda mnogima će se zavrteti u glavi!


LEPA VESTI ZA SVE FILMOFILE! Posetite Novi Festival dokumentarnog filma u Kombank dvorani - Informer\nPromo Novi Festival dokumentarnog filma\nNovi Festival dokumentarnog filma, ДОК #1 biće održan od 31. januara do 3. februara u Kombank dvorani\nTokom četiri festivalska dana, biće prikazano 20 filmskih ostvarenja, a cene ulaznica kreću se od 300 do 350 dinara, dok je ulaz na retrospektivu dokumentarnih filmova Hajrudina Krvavca je besplatan.\nFilmska ostvarenja koja će gledaoci biti u prilici da pogledaju podeljena su u četiri programske celine: „Biografije“, „Vrhunci“, „Na ivici“ i „Prvi korak“.\nProgram “Vrhunci” predstavlja dokumentarne filmove koji su zapaženi od strane svetskih programskih selektora, ali i priznate publike velikih festivala. Pored filma „Zašto smo kreativni?“, Hermana Vaskea kojim se otvara Festival 31. januara u 20 časova; u okviru ovog programa gledaoci će biti u prilici da uživaju i u ostvarenjima kao što su: „Naš tim“ Džefa i Majkla Zimbalista, „Santjago, Italija“ Nanija Moretija, „Država protiv Mandele i ostalih“ Nikolasa Šampoa i Žila Portea…\nFestival Film Bioskopi DOK


Sindikat zdravstva Crne Gore:U štrajku 5000 zaposlenih\nPredsjednica Sindikata zdravstva pri Savezu sindikata Crne Gore Ljiljana Krivokapić tvrdi da štrajkuje pet hiljada zaposlenih u zdravstvenim ustanovama u Crnoj Gori, jer su nezadovoljni visinom primanja.\nU zdravstvenim organizacijama Crne Gore radi nešto više od osam hiljada zaposlenih.\nKrivokapić je rekla na konferenciji za novinare da su već treći dan u štrajku svih 55 odsto zdravstvenih radnika koji su se i potpisali, i objasnila da generalni štrajk u zdravstvu ne može biti kao u drugim ustanovama i da ne podrazumijeva obustavu rada, već iskazivanje nezadovoljstva zbog nenastavljanja pregovora sa Ministarstvom.\nKrivokapić je podsjetila je da su njihovi zahtjevi povećanje zarada za sedam odsto, odnosno vraćanje na nivo iz 2009. godine, ili da svakom zaposlenom bude uvećana zarada za 60,9 eura.\nPredlažući da se iz unutrašnjih resursa koji su opredijeljeni za zdravstvo nađu sredstva za ispunjenje zahtjeva zdravstvenih radnika, Krivokapić je rekla da će istog trenutka, ukoliko im kažu da postoje sredstva, pozvati sindikalne organizacije da prekinu štrajk.


Korona virus: Vakcinacija nas čeka svake godine, kažu stručnjaci iz Srbije, Melburn četvrti put u karantinu - Glas Šumadije\nNaslovna > BBC News na srpskom > Korona virus: Vakcinacija nas čeka svake godine, kažu stručnjaci iz Srbije, Melburn četvrti put u karantinu\nKorona virus: Vakcinacija nas čeka svake godine, kažu stručnjaci iz Srbije, Melburn četvrti put u karantinu\n02/06/2021 401Ostavi komentar na Korona virus: Vakcinacija nas čeka svake godine, kažu stručnjaci iz Srbije, Melburn četvrti put u karantinu\nOvo je četvrto zatvaranje države Viktorija od početka pandemije\nDok epidemiolozi u Srbiji kažu da je „normalan život“ na dohvat ruke i pozivaju mlade da prime vakcinu kako bi počela sezona svadbi i festivala, u australijskoj državi Viktorija produžava se mera karantina na još nedelju dana, a iz Nacionalne zdravstvene službe kažu da u Škotskoj počinje treći talas epidemije.\nImunolog Miodrag Čolić rekao je da je zaustavljanju talasa zaraze koji je započeo u martu doprinela vakcinacija.\n„Mislim da ćemo morati redovno da se vakcinišemo“, rekao je Čolić za RTS, napomenuvši da nas tokom jeseni ponovo očekuje borba protiv virusa, ali u nešto manjem obimu.\nU Španiji su otvorene diskoteke i klubovi, ali još uvek nije potvrđeno da li je unutar ugostiteljskih objekata dozvoljeno da se pleše.\nU svetu je do sada zaraženo više od 171,7 miliona ljudi, a preminulo 3,56 miliona. Dato je 1,94 milijardi doza vakcina, pokazuju podaci Univerziteta Džons Hopkins.\nU Srbiji je, prema poslednjim podacima, dato ukupno 4.655.711 doza vakcina protiv kovida.\nUkupan broj građana koji su primili prvu dozu vakcine i onih koji su primili obe doze je 2.566.288. Obe doze vakcine primile su 2.089.423 osobe.\nImunolog Miodrag Čolić rekao je da masovnost vakcinacije u zemljama regiona nije toliko velika, ali da se i u njima smanjuje broj zaraženih, odnosno zaustavlja kriva.\n„To je odraz prirodnog toka ove epidemije“, rekao je Čolić za RTS.\nNapomenuo je da je za postizanje kolektivnog imuniteta potrebno da se u Srbiji vakciniše 70 odsto stanovništva.\nČolić je rekao da je vrlo teško i skoro nemoguće sprovoditi skrining i testiranje takozvanog ćelijskog imuniteta koji ima značajnu ulogu.\n„Titar antitela i odsustvo antitela ne znači da li imamo ili nemamo zaštitu, odnosno koliko će nas štititi“, kaže imunolog i dodaje da misli da treba redovno da se vakcinišemo, jer je imunitet ograničen na maksimalno godinu dana.\nU australijskoj državi Viktoriji, kojoj pripada i Melburn, produžava se mera karantina na još nedelju dana zbog porasta broja novozaraženih\nDeca od 12 do 15 godina mogu da se prijave za vakcinaciju Fajzer vakcinom u Austriji\nSvetska zdravstvena organizacija dala je odobrenje za korišćenje kineske vakcine Sinovak\nPrema podacima Nacionalne zdravstvene službe, u Škotskoj počinje treći talas epidemije.\nU svetu je do sada zaraženo više od 171,7 miliona ljudi, a preminulo 3,56 miliona. Dato je 1,94 milijardi doza vakcina, pokazuju podaci Univerziteta Džons Hopkins\nBosna i Hercegovina – 204.093 potvrđenih slučajeva\nDo sada je umrlo 9.270 ljudi, a oporavilo se 175.456 ljudi\nHrvatska – 356.397 potvrđen slučaj\nDo sada su preminula 8.034 pacijenta, a oporavilo se 346.320\nSlovenija – 254.419 potvrđen slučaj\nDo sada je preminulo 4.380 ljudi, a oporavilo se 246.079\nSeverna Makedonija – 155.304 potvrđenih slučajeva\nOd posledica korona virusa do sada je preminulo 5.423 ljudi, a oporavilo se 148.798\nCrna Gora – 99.652 potvrđenih slučajeva\nPreminulo je 1.585 ljudi, a oporavilo se 97.282\nSledećeg ponedeljka u Slovačkoj počinje vakcinacija Sputnjikom V uprkos tome što Evropska agencija za lekove nije izdala odobrenje za korišćenje ruske vakcine.\nVakcinu će prvenstveno primati ljudi od 18 do 60 godina.\nSlovačka je usred političke krize.\nPremijer Igor Matovic sklopio je tajni dogovor sa predstavnicima vlasti Rusije kako bi nabavio 200.000 doza vakcine, ali je posle toga izgubio poverenje parlamenta.\nSpunjik vakcina se uveliko koristi u Mađarskoj\nPredstavnici fudbalske asocijacije Rusije negoduju jer je u Danskoj odlučeno da ruski navijači ne mogu da prisustvuju Evropskom šampionatu u Kopenhagenu koji se održava krajem meseca.\nRusija se nalazi na listi zemalja iz kojih turistima nije dozvoljeno da prisustvuju ovoj sportskoj manifestaciji zbog velikog broja zaraženih.\nU australijskoj državi Viktoriji produžava se mera karantina na još nedelju dana.\nZvaničnici kažu da se ljudi zaražavaju sojem B.1.617.1 koji je Svetska zdravstvena organizacija nazvala Kapa.\nDruga po redu najnaseljenija država u Australiji biće u karantinu do 10. juna.\nOvo je četvrto zatvaranje od početka pandemije.\nŠest novih slučajeva prijavljeno je u sredu, a taj broj je porastao na 60 u narednih nekoliko dana.\n„Znam da to nisu vesti koje svako želi da čuje, ali zbog porasta broja zaraženih nismo imali izbora“, rekao je premijer Džejms Merlino.\nZdravstveni zvaničnici u Španiji kažu da diskoteke i klubovi u oblastima gde je mali broj zaraženih mogu da otvore vrata za goste, poput Balearskih ostrva, koja su otvorena za turiste prvi put od avgusta prošle godine.\nŠpanski mediji prenose da unutar ugostiteljskih objekata može da boravi ograničen broj ljudi, odnosno za jednim stolom može da sedi šestoro ljudi.\nJoš nije poznato da li je dozvoljeno plesanje.\nPrema istraživanju koje je sprovela Banka krvi na 2.000 ljudi u Holandiji, broj onih sa antitelima na Kovid 19, porastao je sa 32 odsto na 54 odsto.\nOvo povećanje je usledilo posle vakcinacije.\nDeca stara od 12 do 15 godina mogu da se prijave za vakcinaciju u dve provincije Austrije – Donjoj i Gornjoj Austriji.\nEvropska agencija za lekove dozvolila je korišćenje Fajzer vakcine za decu stariju od 12 godina.\nIako je broj zaraženih na nivou cele države u padu, u nekim delovima Nemačke potvrđuje se sve više inficiranih.\nU pokrajini Hesen, kojoj pripada i Frankfurt na 100.000 ljudi zaraženo je 46.\nKorona virus, teorije zavere i društvene mreže: Dobrovoljci koriste „mamac“ grupe za borbu protiv antivakcinalne propagande


Phd smart protein bar bela čokolada 64g - Idealno.rs\nPočetna / Lepota i zdravlje / Dodaci ishrani / Dodaci za energiju / Phd smart protein bar bela čokolada 64g\nPhd smart protein bar bela čokolada 64g\nPonuda prodavnice maslina za proizvod Phd smart protein bar bela čokolada 64g. Ispravnost cene i podataka proveri na internet stranici prodavnice.\nPhd smart protein bar malina crna čokolada 64g\nProtein bar bela čokolada - malina Dr. Fitness 60g\nod 4.766,64 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Phd smart protein bar bela čokolada 64g i izberi najbolju. Dodaci za energiju iz kategorije Dodaci ishrani je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Phd smart protein bar bela čokolada 64g i vidi da li ti odgovara ili pogledaj druge proizvode brenda PHD. Opis i tehnički podaci proizvoda Phd smart protein bar bela čokolada 64g se mogu razlikovati od onih u internet prodavnici u kojoj obavljaš kupovinu. Phd smart protein bar bela čokolada 64g je dostupan u prodavnici maslina po ceni, koja je navedena pored svakog prodavca u meniju "Prodavnice".\nGarantne uslove za Phd smart protein bar bela čokolada 64g proveri u prodavnici u kojoj nameravaš da obaviš kupovinu. Slika za Phd smart protein bar bela čokolada 64g je simbolična, zato se pre kupovine u prodavnici uveri da je proizvod isti.\nPhd smart protein bar bela čokolada 64g Smart bar je čokoladica fenomenalnog ukusa, gde umesto previše šećera i masti, dobijate 20g proteina, manje od grama šećera i sve to u manje od 250 kcal. Smart bar je idealan izmedju obroka, kao proteinska užina, za


Predsednik Republike Srbije Aleksandar Vučić primio je danas zamenika ministra inostranih poslova Ruske Federacije Aleksandra Gruška, sa kojim se saglasio da je svaka poseta ruskih zvaničnika potvrda visokog stepena međusobnog razumevanja i svedočanstvo dobre srpsko-ruske saradnje.\nPredsednik Vučić je izrazio nadu da bismo mogli da dogovorimo posete visokih ruskih zvaničnika, uključujući i posetu predsednika Putina. Zamenik šefa ruske diplomatije Gruško je, kao najbliži saradnik ministra Lavrova, izneo uveravanja o daljem unapređenju inače bliske saradnje dveju zemalja, prenela je Služba za saradnju sa medijima predsednika Republike.\nOsim o bilateralnim odnosima i budućim zajedničkim projektima, predsednik Vučić i zamenik šefa ruske diplomatije Gruško razgovarali su i o situaciji u regionu i, s tim u vezi, o toku dijaloga Beograda i Prištine. Predsednik Vučić je istakao da je srpska delegacija imala težak dan u Briselu, ali je čvrsto zastupala državne i nacionalne interese boreći se za politički kompromis. On je i ovom prilikom zahvalio na aktivnoj podršci Rusije u odbrani celovitosti i nezavisnosti Srbije u međunarodnim forumima.


Briga o deci - Glas Podrinja\nBranko Ružić otvorio PU „Slava Ković“ u Belotiću\nMinistar državne uprave i lokalne samouprave Branko Ružić, posetio je protekle sedmice Opštinu Bogatić, gde je razgovarao sa predsednikom Nenadom Beserovcem i rukovodstvom Opštine, a potom je svečano otvorio PU "Slava Ković" u Belotiću.\nOpština Bogatić je prošle godine aplicirala na konkurs sa projektom vrednim oko 11 miliona dinara, čiji je Ministarstvo sufinansijer.\n-Koliko sam upoznat, Bogatić ima jednu centralnu PU, tri izdvojena odeljenja. Ovde će biti upisano oko 40 dece što je dobar pokazatelj i refleksija orijentacije Vlade Republike Srbije i Ministarstva državne samouprave i lokalne samouprave. Glavna bitka je na polju borbe sa mortalitetom i afirmacijom nataliteta. Želimo da unapredimo demografske pokazatelje, što je moguće više u narednom periodu. Iz tog razloga se Ministarstvo državne uprave i lokalne samouprave između ostalog i opredelilo da pomogne ovakavom projekatu, rekao je Ružić i dodao da je siguran da će na teritoriji Opštine Bogatić u ovoj godini biti realizovano još projekata koji će tretirati istovetno pitanje.\n-Uveren sam da ćemo uskoro moći da kažemo da je svako dete u Opštini Bogatić u ovom smislu zadovoljeno. Ministarstvo državne uprave i lokalne samouprave će kroz narednih par dana objaviti novi javni poziv, a ove godine u fondu će biti 409 miliona dinara. Iskoristiću priliku da pozovem, ne samo ljude u Bogatiću, nego sve one koji rukovode jedinicama lokalne samouprave širom Srbije, da iskoriste ovu mogućnost i apliciraju sa kvalitetnim projektima kako bi na skroman način, razvoj zajednice, izjavio je Ružić.\nPredsednik Opštine Bogatić, Nenad Beserovac, istakao je zahvalnost Vladi Republike Srbije i Ministarstvu koje je uticalo na poboljšanje lokalne infrastrukture.\n- Naravno, želim da se zahvalim i svojim saradnicima koji su prilikom aplikacije na konkurs ispoštovali sve uslove. Novoizgrađeni objekat koji će pre svega našim predškolcima obezbediti siguran kutrak je plod zajednike saradnje. Mališani su do sada morala da čekaju da njihovi drugari od prvog do četvrtog razreda završe svoje aktivnosti kako bi oni započeli svoje. Sada će imati samo svoj prostor. Informacija i činjenica da ćemo upisati preko 30 dece u poludnevni boravak, formirati dve grupe mališana uzrasta od 3 do 5 godina, znači da je odabir projkekta bio pravi – istakao je Beserovac.\nJanko Milovanović, direktor PU „Slava Ković“ istakao je da je otvaranjem vrtića rešen značajan problem za decu sa ove teritorije, ali ostaju oni u drugim selima.\n- Postoje potrebe za objektima u Klenju, Badovincima, Crnoj Bari, Glušcima i Dublju. Nadam se da na njihovo rešavanje nećemo čekati dugo, naveo je Janko Milovanović, direktor PU „Slava Ković“.


Sobe ne dele, ali je zato kupatilo zajedničko: "Blic" u kasarni gde će 7 dana živeti premijer i ministri\n13.10.2016. 14:04 > 14:47\n"Blic" je prvi zavirio u kasarnu u kojoj će narednih sedam dana boraviti premijer Srbije Aleksandar Vučić i ministri.\nSkromna jednokrevena soba\nKako smo saznali, premijer i ministri neće deliti sobu ni sa kim, odnosno biće smešteni u jednokrevetnim sobama u okviru kasarne "Mija Stanimirović".\nOno što će deliti to je kupatilo - ono će biti zajedničko svima, jer sobe imaju samo po krevet i orman, eventulano radni sto i po neku stolicu.\nSobe sa više kreveta predviđene su za smeštaj svih ostalih iz delegacije iz Beograda.\nProstorija za dnevni boravak kasarne "Mija Stanimirović"\nKako smo se uverili na licu mesta, sve su sobe su renovirane, okrečene, stavljen je novi parket, pločice, sređena su i kupatila...\nRestoran u okviru kasarne\nSmeštaj u okviru ove kasarne nalazi se u paviljonu artiljerisko-topovskog bataljona.\nU dnevnom boravku postavljena su dva velika plazma televizora, nekoliko špilova karata, šah, kao i dva računara sa štampačem.


Za opće izbore u BiH prijavile se 72 stranke i 39 nezavisnih kandidata - Portal 072info\n25. Maja 2018. Vrijeme objave: 21:25 sati\nRok za podnošenje prijava političkih stranaka i nezavisnih kandidata za ovjeru učešća na izborima istekao je danas u 16 sati. Prijave su podnijele 72 političke stranka i 39 nezavisnih kandidata.\nPregled političkih subjekata koji su podnijeli prijavu bit će dostupan javnosti na web stranici Centralne izborne komisije BiH pod linkom “Opći izbori 2018”, nakon što ga nadležna služba pripremi, saopćeno je iz Centralne izborne komisije.\nCentralna izborna komisija BiH će do 9. juna izvršiti provjere i ovjeriti prijave onih političkih stranaka i nezavisnih kandidata koje ispunjavaju zakonom propisane uslove.\nKako je od ranije poznato, CIK će do 23. augusta objaviti sve ovjerene kandidatske liste.\nTakođer, Centralna izborna komisija BiH je BH Pošti predala oko 64.000 pošiljki za birače koji su bili registrirani da glasaju iz inostrantva na Lokalnim izborima 2016. godine. Pošiljke sadrže obrasce PRP2 putem kojih je uz naznačene upute potrebno potvrditi registraciju za Opće izbore 2018. godine.\nZa nove birače koji žele glasati iz inostrantva na web stranici Centralne izborne komisije BiH dostupan je obrazac PRP1 sa preciznim uputstvom.\nOpći izbori u Bosni i Hercegovini za sve nivoe vlasti bit će održani 7. oktobra 2018. godine. Zvanična predizborna kampanja počet će 7. septembra, odnosno mjesec prije održavanja samih izbora.\nOpći izbori 2018. održat će se bez provedene presude Evropskog suda za ljudska prava u Strazburu, kao i oni 2014. i 2010. godine, što znači da predstavnici iz reda ostalih i dalje neće moći biti birani prvenstveno za članove Predsjedništva BiH i delegate u Dom naroda Parlamentarne skupštine BiH, na indirektnim izborima koji se provode nakon općih.


Vesti online / Srpski informativni portal / Sledi otpis grčkog duga od 200 milijardi evra?\nIzazak Grčke iz EU bi jedino mogao da reši pitanje duga\nOvo proizilazi iz jednog internog dokumenta Dojčebanke u koji je tabliod imao uvid i koji predviđa da bi grčki dug do kraja godine mogao da poraste na čak 340 milijardi evra, što je 140 odsto više nego što dozvoljavaju evropski ugovori i znatno više nego što Grčka ikako može da otplati.\n- Grčka privreda je uništena, a investicije nedostaju. Jedan oprost dugova je ekonomski neizbežan, isto kao i četvrti paket pomoći - izjavio je za "Bild" predsedavajući Centra za evropsku politiku i ekspert za evropska pitanja Lider Gerken i zatražio totalnu sanaciju grčke privrede i da Grčka napusti evro-zonu.\n* Jadna Grčka\n- Jedini program sanacije grčke privrede koji bi mogao da deluje je 'grexit', odnosno, da Grčka napusti evro-zonu, a i tada bi saniranje grčke privrede trajalo godinama - rekao je Gerken.\nDa li će stvarno doći do otpisa grčkog duga je manje privredna, a znatno više politička odluka, prenosi "Bild" i navodi da će ona biti doneta krajem godine, kada se trojka - MMF, EK i Evropska centralna banka budu dogovarale sa grčkom vladom.


Da li biste prihvatili da obrišete sve vaše Instagram fotografije za godinu dana besplatnih letova? – TU Magazin\nDa li biste prihvatili da obrišete sve vaše Instagram fotografije za godinu dana besplatnih letova?\nBy Redakcija | on March 9, 2019 | 0 Comment\nAvio-kompanija JetBlue traži od korisnika da obrišu sve svoje Instagram fotografije kako bi mogli da osvoje godinu besplatnih letova. “Ne brinite, ako pobedite, moći ćete objavljivati slike sa bilo kog mesta gde letimo.”\nU svetu u kom gotovo svi objavljuju sve više sadržaja na društvenim medijima, JetBlue pravi hrabar potez, njihova nova akcija poziva korisnike da obrišu sve svoje Instagram fotografije, a zatim objave jednu jedinstvenu fotografiju koristeći JetBlue brendirani obrazac, odnosno templejt, kao početak stvaranja novih uspomena. Kasnije, pobednik konkursa može postavljati fotografije sa svih mesta koje bude obišao kristeći ovu avio-kompaniju.\nPrvo takmičenje ove vrste održano je početkom marta, a svi koji su se prijavili na ovaj bizaran konkurs mogu očekivati rezultate već ovih dana. Ovakav vid marketinga ima po mnogima anti-socijalnu stranu, međutim, mnoge kompanije sve više razmišljaju o ovakvom nastupu, u cilju potiskivanja konkurencije. Na kraju, na vama je da odlučite, koliko su vam dragocene i potrebne uspomene na društvenim mrežama, i vredi li trgovati njima?\nNo Responses to “Da li biste prihvatili da obrišete sve vaše Instagram fotografije za godinu dana besplatnih letova?”


← Uranak (20. januar – crtica)\nInteligentna crtica (Ustanak, 22. januar) →\nCela Srbija od juče bruji o uklanjanju spomenika u Preševu. Komentari o akciji države kreću se od bezrezervne podrške, do sumnje u klasičnu političku trgovinu. Šta smo sada uspeli da postignemo? Da li je zaista kako tvrde političari pobedila država, ili dogovaranje istih na višem nivou? Da li je sve ovo odobrila Evropa u zamenu za… e, tu sad nedostaje pretpostavka – šta? Da li Srbija uvek mora da skupo plati i najmanju potvrdu da je nezavisna i suverena država, ili na svojoj teritoriji može da slobodno sprovodi zakone i Ustav? Uostalom, šta se čekalo do sada? Ko je uputio mig da je akcija legalna i legitimna stvar Srbije? Šta je država radila u trenutku dok su se vršile pripreme za postavljanje obeležja teroristima? Očigledno, gledala je kao baba koja se, dok je selo gorelo, češljala.\nIma li u ovoj zemlji savesnih državnih službenka koji će na svaki pokušaj podrivanja zakona blagovremeno reagovati u skladu sa svojim obavezama? Šta će danas biti posle protesta najavljenog za podne na kome će Albanci negodovati zbog odluke države da se simbol otvorenog neprijateljstva prema Srbiji i svim njenim miroljubivim građanima ukloni? Da li će opet biti spaljena neka srpska kuća na Kosmetu, porušeno groblje ili napadnut neki Srbin? Vreme je svedok da za svako nezadovoljstvo Albanaca u Srbiji najveću cenu plaćaju malobrojni Srbi na Kosmetu, u mestima gde je većinsko stanovništvo albansko. Za to vreme će se političari dogovarati , pregovarati, nagovarati, odgovarati i zagovarati, sve do rušenja nekog novog nelegalnog spomenika teroristima i poslednjeg Srbina na Kosmetu.\nOvaj unos je objavljen pod 05 Emisije na Radio Beogradu 202, Ustanak i označen sa albanci, beograd 202, crtica, dejan grujić, jug srbije, kosovo i metohija, preševo, radio, radio beograd 202, spomenici, srbi sa kosova, ustanak. Zabeležite stalnu vezu.


Šest pobeda domaćina u 7. kolu Srpske lige Istok - Dnevnik Juga\nPočetna / GRADOVI / Leskovac / Šest pobeda domaćina u 7. kolu Srpske lige Istok\nSrdjan Stamenkovic 24/09/2018\tLeskovac, SPORT Ostavi komentar\nProteklog vikenda odigrane su utakmice 7. kola Srpske lige Istok.\nDomaćini su zabeležili 6 pobeda, Sinđelić je iz Svilajnca doneo bod, dok je Temnić nastavio sjajnu seriju pobedom u Pukovcu i to treću put ove sezone rezultatom 1:0. Tim iz Varvarina u prethodnih 7 kola nije primio nijedan gol, a samo je još mreža Hajduka iz Kule ostala netaknuta u dosadašnjem toku sezone u sve četiri grupe srpskih liga.\nMoravac Orion je i pored dobre igre poražen u završnici meča u Popovcu, a Mrštanci su kraj meča dočekali sa desetoricom igrača na terenu zbog isključenja kapitena Ilića. Dubočica je seriju loših rezultata nastavila porazom u Leskovcu u duelu sa Jagodinom, isto kao i Radan na gostovanju u Bošnjacu pa ova dva kluba sa Pukovcem imaju najgori učinak na srpskoligaškom „Istoku“.\nBudućnost (Popovac) – Moravac Orion 3:1\nGFK Dubočica – Jagodina Tabane 0:2\nJedinstvo (Bošnjace) – Radan 1:0\nPukovac – Temnić 1924 0:1\nRadnički (Pirot) – SFS Borac 3:0\nRadnički (Svilajnac) – OFK Sinđelić 0:0\nJedinstvo (Paraćin) – Dunav 2:1\nCar Konstantin – Trstenik PPT 1:0\nZaplanjac – Rtanj 2:1\nNa tabeli vodi Temnić sa 19 osvojenih bodova, ispred Zaplanjca sa 17, Jagodine sa 14, Radničkog (Pirot) i Budućnosti sa po 13 bodova.\nTagovirezultati Srpska liga Istok\nPrethodni Dnevnik Juga – lider na društvenim mrežama\nSledeći Nektarine zaražene bakterijom pokušali da izvezu u Rusiju


Predsednik Živković učestvovao na sastanku Sektora za vanredne situacije MUP-a Srbije u Valjevu | Regionalne\nVest: Predsednik Živković učestvovao na sastanku Sektora za vanredne situacije MUP-a Srbije u Valjevu\nPredsednik Živković učestvovao na sastanku Sektora za vanredne situacije MUP-a Srbije u Valjevu\nU petak je u Valjevu održan sastanak predstavnika Sektora za vanredne situacije Ministarstva unutrašnjih poslova Srbije sa komandantima i načelnicima štabova za vanredne situacije Kolubarskog upravnog okruga. U ime naše lokalne samouprave sastanku je prisustvovao predsednik opštine Andrija Živković, ujedno i komandant Štaba za vanredne situacije Kolubarskog upravnog okruga. Cilj ovog skupa bilo je sagledavanje stanja i utvrđivanja rizika koji ugrožavaju živote ljudi i materijalna dobra na području Kolubarskog okruga.Delegaciju MUP-a je predvodio državni sekretar Branko Jocić i načelnik Sektora za vanredne situacije Luka Čaušić. Sastanku su prisustvovali direktor „Srbijavoda“ Goran Puzović, državni sekretar Ministarstva životne sredine Aleksandar Dujanović, predstavnici Kancelarije za upravljanje javnim ulaganjima, ODS Elektrosnabdevanje. Sastanku su prisustvovali i predsednici opština i načelnik Kolubarskog okruga, kao i načelnici štabova za vanredne situacije iz ovih opština.\nPredsednik Živković je na sastanku predstavio realizovane i planirane aktivnosti opštine Lajkovac na zaštiti od poplava, koje su 2014. godine nanele veliku štetu i ugrozile stanovništvo. Najavio je da je saradnjom republičkih institucija i lokalne smaouprave obezbeđeno 15 miliona dinara za sanaciju nasipa na levoj obali Kolubare, uzvodno od Jolića vodenice u zoni autoputa. Ovi radovi treba da počnu već sledećeg meseca. Zajedno sa prethodnim uređenjem obale i nasipima na Kolubari trebalo bi da predstavlja potpunu zaštitu od izlivanja.\nNovi načelnik Sektora za vanredne situacije posle smrti Predraga Marića je Luka Čaušić, v.d pomoćnika ministra i načelnik Republičkog štaba za vanredne situacije. On je rekao da su u Sektoru za vanredne situacije srećni što se prvi put ovim intenzitetom ulazi u preventivne aktivnosti kada su u pitanju sve vrste elementarnih nepogoda, požara, snežnih nanosa:\n-Kolubarski okrug ima čime da se pohvali. Dosta toga je urađeno u poslednjih nekoliko godina, a ja sam ovde bio 2014. godine kada su bile one katastrofalne poplave. Dakle, ovo su sastanci koji definišu problematične tačke, definišu šta možemo da uradimo. Svaki okrug u Republici Srbiji, svaku lokalnu samoupravu ćemo obići da vidimo kako zajednički da smanjimo rizik na najmanju moguću meru.\nDirektor JVP „Srbijavode“ Goran Puzović je podsetio na dešavanja 2014. godine, kada je Valjevo bio jedan od gradova koji je teško stradao u poplavama u Srbiji.\n-Iza toga su došli ozbiljni radovi. Vlada Republike Srbije, tadašnji premijer, a sada predsednik Srbije Aleksandar Vučić je uvideo sa kakvim se mi poteškoćama u Srbiji, što se tiče sektora voda, borimo i iz godine u godinu ta izdvajanja Republike Srbije za sektor voda se povećavaju. Epilog je da smo završili ozbiljnu regulaciju. Završena je brana Stubo – Rovni, regulisali smo korito Kolubare, radili smo i na Obnici i Jablanici, dakle sve reke koje prolaze kroz Valjevo su regulisane, uređene i bezbedne. Imali smo sednicu Republičkog štaba za vanredne situacije pre mesec dana, gde je Aleksandar Vulin, koji je komandant Republičkog štaba za vanredne situacije i ministar unutrašnjih poslova dao zadatke prevashodno svom sektoru, svojim ljudima i svima nama koji se nalazimo u sektoru odbrane, da u narednom periodu obiđemo okruge, da sagledamo sve te probleme koje imamo i na lokalu i mi zajedno u državi.


FK Novi Pazar: Bez navijača na gostovanjima u Superligi Srbije – Sandzaklive.rs\nFK Novi Pazar: Bez navijača na gostovanjima u Superligi Srbije\nFudbalski klub Novi Pazar saopštio je u sredu, 11. avgusta da tokom ove sezone Super lige Srbije neće voditi svoje navijače na gostovanja jer bi to bilo “rizično i neodgovorno”.\nVođenje navijača na gostovanja u Srbiji može da se protumači kao provokacija, saopštio je FK Novi Pazar nakon vanredne sednice Upravnog odbora tog superligaša posle incidenta na utakmici sa FK Partizanom u Novom Pazaru.\nU nedelju, 8. avgusta u Novom Pazaru, navijači Partizana su tokom utakmice skandirali uvredljive parole protiv Bošnjaka i pozivali se na genocid u Srebrenici.\nSuper Liga za RSE: Prijave zbog skandiranja na meču u Novom Pazaru\nKako navode iz FK Novi Pazar, nakon te utakmice usledila je “brutalna kampanja medija i političara iz redova srpske vlasti i opozicije” protiv tog kluba.\n“I predsednik države (Aleksandar Vučić) je za dešavanja na nedeljnoj utakmici s Partizanom krivicu uglavnom prebacio na Novi Pazar, pripisujući navijačima parole i skandiranja koja niko nije izgovorio”, dodali su Pazarci.\nGostujući na TV Pink 10. avgusta, Vučić je rekao da su navijači FK Novi Pazar tokom utakmice sa beogradskim Partizanom 8. avgusta skandirali “Kosovo je pored Srbije”, “Ovo je Bosna”, „Naser Orić“ i “Žuta kuća”. Vučić je to ocenio “urušavanjem ustavnog poretka”. Predsednik Srbije nazvao je skandiranje navijača Partizana neprihvatljivim.\nVučić: Navijači Novog Pazara urušavali ustavni poredak\nNavijači Novog Pazara, popularna Torcida Novi Pazar, optuženi su da su skandirali bivšem komandantu Armije Bosne i Hercegovine Naseru Orliću koji je 9. oktobra 2017. oslobođen optužnice kojom je Tužilaštvo BiH nastojalo dokazati da je zajedno sa ostalim oficirima ove vojske izvršio ratni zločin protiv ratnih zarobljenika na području Bratunca i Srebrenice 1992. godine.\nIz FK Novi Pazar su najavili da će do 15. septembra održati Skupštinu kluba koja bi se izjasnila o poverenju aktuelnoj upravi i na kojoj bi bile donete odluke o daljem funkcionisanju tog superligaša.\nNajavljeno je da će na Skupštini odlučivati o novom rukovodstvu i kako se nositi sa izazovima u nastavku sezone.\nKORONA SE ZAHUKTAVA NA KOSOVU! Za dan 888 novoinficiranih i jedna preminula osoba\nSpahić: Povećan broj zaraženih od kovid19 u Novom Pazaru


Pregovori Beograda i Prištine o energetici i telekomunikacijama - Bizlife.rs\nPregovori Beograda i Prištine o energetici i telekomunikacijama\n09:57 Brisel, 17/05/2013\nTimovi Beograda i Prištine sastaće se danas u Briselu gde će otvoriti razgovore o telekomunikacijama i energetici, a šef tima za tehničke pregovore Dejan Pavićević očekuje da će stavovi dve strane biti bliži nego u prethodnim razgovorima.\nPavićević je rekao da su razgovori o pitanjima telekomunikacija i energetike u okviru tehničkog dijaloga Beograda i Prištine ranije započeli, ali da nikada nisu završeni i doveli do rešenja. "Očekujem da ćemo sada početi iznova razgovore na tu temu jer prethodni koji su vođeni nisu doveli ni do kakvog rešenja. Sada ćemo videti u kom pravcu će to da se kreće. Pretpostavljam da nećemo uspeti sve da rešimo u prvoj rundi, a videćemo kako će ići dalje", rekao je Pavićević.\nU današnjim razgovorima će učestvovati i potpredsednik vlade Rasim Ljajić, što predstavlja podizanje dijaloga na viši nivo, kazao je Pavićević i dodao da će Ljajić učestvovati u svojstvu resornog ministra za pitanja telekomunikacija, dok će o pitanjima energetike razgovarati ministarka Zorana Mihajlović, čiji je to resor. Pavićević je dodao i da će, prema očekivanjima, prištinski tim predvoditi zamenica premijera Edita Tahiri, a da će domaćin sastanka biti direktor za Zapadni Balkan pri Generalnoj direkciji Evropske komisije za proširenje Pjer Mirel. Beograd će, zaključio je Pavićević, na razgovorima nastupiti sa jasno utvrđenom strategijom, kao što je bio slučaj i do sada.


Savet za komunalne delatnosti u JKP "Informatika" Скупштина Града Новог Сада\nSavet za komunalne delatnosti u JKP "Informatika" Dvanaesta sednica Saveta za komunalne delatnosti Skupštine Grada Novog Sada održana je u utorak, 19. maja, u Javnom komunalnom preduzeću "Informatika", gde je članove Saveta dočekao direktor Zoran Delić sa saradnicima. Prema rečima direktora JKP "Informatika" je jedno od retkih gradskih javnih komunalnih preduzeća koje je prethodnu kalendarsku godinu završilo pozitivno sa oko 3 miliona dinara, a prema ovogodišnjoj projekciji menadzmenta očekuje se povećanje dobiti za nekih 300 hiljada dinara. Sistem objedinjene naplate, koji se pored Novog Sada primenjuje još samo u Beogradu, pokazao se kao odličan, jer je naplativost za prethodnu godinu iznosila skoro 90%, između ostalog i zbog akcije "Plava kućna računaljka", koja je stimulisala građane i građanke koji redovno izmiruju svoje obaveze plaćanja komunalnih usluga. Pored isticanja naplativosti, direktor Delić se osvrnuo i na izvanredan projekat optičke infrastrukture, koji je Novi Sad izdvojio ispred svih gradova u Srbiji, i koji su odbornici Skupštine Grada jednoglasno usvojili. Članovi Saveta za komunalne delatnosti vrlo pohvalno su se izjasnili o radu ovog javnog komunalnog preduzeća, koje predstavlja primer kako se dobrom organizacijom i inventivnim idejama u poslovanju može izaći u susret građanima i građankama Novog Sada, za koje svakako važi da su najrevnosnije platiše komunalnih usluga na celoj teritoriji Srbije. Na kraju radne posete JKP "Informatika", članovi Saveta za komunalne delatnosti doneli su i jedan zaključak u kojem preporučuju gradskim javnim komunalnim preduzećima čije se usluge naplaćuju putem objedinjene naplate, da se u okviru svojih finansijskih mogućnosti a u cilju stimulisanja naplate, aktivno uključe u akciju "Plava kućna računaljka". Novi Sad, 19. maj 2009. godine


KLJUČ SVIH RATOVA JE U SIRIJI: Rusija je tu i više nikada neće otići | WebTribune\nHome SPEKTAR KLJUČ SVIH RATOVA JE U SIRIJI: Rusija je tu i više nikada neće otići\nRat protiv Kalifata će biti veoma dugačak, a Zapad ne poseduje političku i psihološku snagu da dobije tu bitku.\nGlavni razlog za to je što Zapad stalno priča o navodnoj kulturnoj, religijskoj i vojnoj superiornosti islamista, ne radeći ništa da to promeni.\nEvropske vojne snage se ne mogu uporediti sa vojskama koje poseduju SAD i Rusija, pošto već godinama smanjuju vojni budžet.\nRusija je nakon rata 2008. godine sa Gruzijom sprovela detaljnu reformu svojih oružanih snaga, koncentrišući se više na ljudski faktor nego na tehnologiju, ali ne zanemarujući ni potonje.\nPrema ruskim izvorima, svuda u Siriji su postavljene artiljerijske grupe, kopnene snage i S-400 PVO sistemi, dok je sirijska vojska opremljena i „Buk“ PVO sistemima.\nS-400 PVO sistem može da presretne avione koji lete brzinom i do 17.000 km/h, dok Buk može da detektuje sve neprijateljske projektile i avione na svom radaru.\nVerovatno se pitate zašto Rusija postavlja napredne protivvazdušne sisteme iako ISIS ne poseduje avione? Rusija želi da eliminiše potencijalne zapadne racije koje su često neobjektivne i neefikasne zbog nedostatka uređaja za određivanje meta.\nPredsednik Putin želi pobedu u Siriji kako bi sprečio radikalizaciju miliona muslimanskih stanovnika u Rusiji. Ukoliko se islam u Rusiji i centralnoj Aziji „zapali“, Rusija neće više moći ni vojno ni ekonomski da kontroliše svoju energetsku mrežu povezanu sa Evropom i Mediteranom.\nVladimi Putin želi da ostane jedini igrač u sirijskoj krizi jer je Sirija država koja je ključna za kontrolu Mediterana.\nTakođe, ruski protivvazdušni sistemi su postavljeni radi obaranja aviona koji ne deluju u koordinaciji sa Rusijom, kao i radi jačanja vojne saradnje sa državama koje su prihvatile rusku vazdušnu superiornost u regionu. Jedna od takvih država je Izrael, koji bi mogao da pokvari svoje odnose sa SAD time što ojačava odnose sa Rusijom.\nPutin ima kontrolu nad Iranom, Asadovom Sirijom i libanskim Hezbolahom i posredovaće između šiitskog bloka i Zapada kada dođe do sukoba Evrope sa Sunitima. Glavna želja ruskog predsednika jeste da otera SAD sa Bliskog istoka.\nTakođe, moguće je da će Rusija u sklopu Saveta bezbednosti UN iskoristiti buduću pobedu protiv ISIS-a kao pogodbu za dobijanje uprave nad Arktikom, zatim za militarizaciju Šangajske organizacije za saradnju, ali i za novi vojni sporazum sa Kinom.\nNe treba ni pomenuti kakve bi sve prednosti Rusija imala kada bi uklonila SAD sa evroazijskog poluostrva. Nema sumnje da će tada doći do ostvarenja evroazijskog mita o kom je govorio ruski filozof i strateg Aleksandar Dugin.


Ministar unutrašnjih poslova Nebojša Stefanović izjavio je danas da Srbija veruje da je jedino održivo rešenje migrantske krize ono koje prihvati cela Evropa i dodao da registracija migranata u Makedoniji treba da bude zajedničko rešenje koje bi sprečilo brojne probleme na migrantskoj ruti.\nUčestvujući na sastanku ministara unutrašnjih poslova u Beču posvećenom izbegličkoj krizi, on je kazao da će Srbija u nedostatku jedinstvene politike na teritoriji EU vezane za migracije, podržavati i primenjivati sve ono što rade “Nemačka, Austrija, Švedska i druge zemlje koje snose najveći teret migrantske krize”, saopšteno je iz srpskog ministarstva unutrašnjih poslova.\n“Ako te države ne budu zatvarale granice za migrante, onda to svakako neće činiti ni Srbija. Nastavićemo da pružamo human tretman svima koji se kreću našom teritorijom, ali u tom poslu očekujemo pomoć i jasne instrukcije šta možemo da radimo dalje”, kazao je Stefanović.\nOn je dodao da Srbija ne može da prihvati one migrante koji sa njene teritorije ne mogu dalje da nastave ka državama EU.\n“Ako države članice EU, naše komšije i druge države na ruti posle nas, ne žele da prihvate migrante iz odredjenih zemalja, onda je besmisleno da ih prihvati Srbija u kojoj oni ne žele da ostanu a ne mogu da odu dalje iz nje”, ocenio je srpski ministar.\nPrema njegovim rečima, jedan od najvažnijih dometa današnje konferencije u Beču je zajednička registracija migranata u Makedoniji.\n“Kada budemo radili zajedničku profilaciju u Makedoniju, to treba da bude zajedničko rešenje. Ako neko zajedničkim radom naših zemalja u Makedoniji dobije dozvolu da zatraži azil u zemljama EU, onda ta osoba ne može u svakoj od naših respektivnih zemalja da bude ponovo profilisana i vraćana, jer ćemo time imati probleme na našoj ruti, probleme medju komšijama i mogućnosti različitih tumačenja pitanja azila”, naveo je Stefanović.\nGovoreći o saradnji u oblasti bezbednosti, ministar je ocenio da je potrebno intenzivirati napore u toj oblasti kako bi bili identifikovani oni migranti koji pripadaju radikalnim grupama.\n“Nije važno da li će se to obavljati u jednoj ili u više država, već je bitno da postignemo jedinstven stav o tom pitanju, pošto će se dešavati na našoj ruti da kroz talase migranata bude onih koji će pripadati nekoj od radikalnih grupa. Njih moramo identifikovati kako bi sprečili potencijalne napade na evropskom tlu”, ocenio je Stefanović.\nKako je istakao, zajedničko profilisanje u Makedoniji mora se obaviti na najhumaniji način kako bi se sprečilo eventualno maltretiranje migranata u narednim zemljama na njihovoj ruti.\n“Ovaj sistem koji zagovaramo u Makedoniji i u kojem treba da učestvujemo svi, mora biti nešto što će dati rezultate. Ali tu treba pomoći Makedoniji i svakoj od naših država jer nismo učestvovali u stvaranju krize niti smo joj doprineli, ali želimo da budemo deo rešenja”, dodao je Stefanović.\nOn je najavio da će u petak u Beogradu biti nastavljeni razgovori na nivou direktora policija zemalja koje su danas učestvovale na konferenciji u Beču.\n“Pozvaćemo i predstavnike Grčke, Madjarske i drugih zemalja koje mogu da pomognu rešenju krize. Nadam se da ćemo ovih dana zajedničkim profilisanjem u Makedoniji pomoći da se otkoče svi ovi mehanizmi i da se u praksi utvrdi ko ima pravo da dodje u Evropu i da tim ljudima pružimo što brži tranzit”, kazao je Stefanović.\nDanašnjoj konferenciji “Zajedničko upravljanje migrantskom krizom” u Beču prisustvovali su predstavnici Bugarske, Hrvatske, Slovenije i zapadnobalkanske šestorke koja obuhvata Albaniju, BiH, Crnu Goru, Kosovo, Makedoniju i Srbiju.


SFRJizacija – eniax.net\nBlog 17/06/2007 08/06/2020\nBalkan karakterišu vrlo zanimljivi komšijski odnosi, imali smo zajedničku državu iz koje se izrodilo novih 6, ali ostaje činjenica da sve one imaju dosta toga zajedničkog. Sa druge strane kapitalizam koristi svaku priliku da potvrdi svoju dominaciju i prevaziđe svakakve barijere radi ostvarivanja odgovarajućih benefita. Kakve to veze sad ima sa nama?\nDok su velike kompanije iz razvijenijih komšijskih zemalja uveliko učvrstile svoju poziciju u Srbiji i pokupovali dosta toga što je bilo zanimljivo, Internet udruživanje je teklo nešto sporije. Srpski korisnici odavno uveliko koriste hrvatske portale, što zbog nepostojanja odgovarajućih servisa, što zbog lošeg koncepta postojećih. Uzmimo za primer pisanja blogova, gde je veliki broj članova blog.hr-a bio je upravo iz Srbije (sećate se markomanije?). Kasnije to je uticalo i na to da se tamošnji mojblog.com servis preseli u Srbiju i dobije svoju lokalizovanu verziju mojblog.co.yu, da bi kasnije postao i najpopularniji blog servis prema Alexi.\nSa druge strane pomenuta nerazvijenost srpskog Interneta, a verovatno i određeni stavovi, nisu uticali u drugom pravcu, te ste po kog korisnika iz Hrvatske mogli naći samo na najvećim domaćim sajtovima.\nU međuvremenu, potencijal ujedinjavanja tržišta uvideli su i Slovenci. Među prvima je i slovenački najdi.si koji je lansirao lokalizovani pretraživač PogOdak u svim bivšim državama, i to je nagovestilo sve intezivnije spajanje tržišta.\nSve se to inteziviralo, i u poslednje vreme svedoci smo pojave par novih lokalizovanih servisa. I dok je Blogorola možda prošla relativno nezapaženo, nova društvena mreža MyPartyFusion teško da će proći slično. Wrigley, koji stoji iza ovog portala, je lansirao regionalnu društvenu mrežu i pokrenuo za sad, bar po mom mišljenju, najveću regionalnu kampanju za jedan portal. Mreža se reklamira na većini popularnih domaćih sajtova, a iskorišćen je i potencijal regionalne MTV Adrie (opet SFRJ).\nPo meni ovaj model je trebala upotrebiti i Coca Cola lansiranjem svoje društvenu mreže koja i pored velikog buzza nije dosegla zvezde, jedinstvena mreža privukla bi mnogo više ljudi time i više zaživela, mada verujem da je razlog određena bojazan od nepoželjnih posledica uzrokovanim burnom prošlošću, kao što se to dešava na YouTubu, gde možete na sve strane primetiti izmenu nacionalističkih stavova svih strana. Sa druge strane sajt koristi mnogo agresivniji pristup nego recimo MyExit, koji nije ulagao previše novca u promociju samog servisa, već je ona integrisana uz promociju samog festivala. Dobro je to što je festival regionalnog karaktera, i što mreža ima određeni broj korisnika iz regiona, ali ipak promocija je vezana za sam festival i mreža je nekako u drugom planu.\nSve ovo nadam se da vodi pozitivnim promenama u regionu, zajedničkim naporima na razvoju Interneta i regionu, ali i na poboljšanju međuljudskih odnosa i prevazilaženju određenih stereotipa. Ko zna možda jednog dana budemo u prilici poput naših matorih bez većih maltretiranja otići na koncert u Ljubljanu ili u Split na more. Za sad, nažalost to nije baš tako lako izvodivo, ali sačekajmo… Moć Interneta nikad ne treba potceniti.\nPrevious articleBlogOdlazi Kaiser Soze :(\nNext articleBlogKaiser Chiefs u Beogradu\n50 najboljih crtaća


14.09.2017 15:26 | Priredio: Milan Zubović\nBeograd - Devet godina, devet mjeseci i devet dana prošlo je od posljednjeg meča Crvene zvezde u Ligi Evrope, kada je na "Marakani" slavio Bajern (3:2).\nPeriod od tada pa do danas, uz sporadične uspjehe na domaćoj sceni, ostaće upamćen kao jedan od najtežih u istoriji, ali posljednji rezultati i trend smanjenja nagomilanih dugovanja ohrabruju. Stoga i nije neobično što se za meč sa Bjelorusima traži karta više i što će najveći srpski stadion biti prepun. Zvezda pod komandom Vladana Milojevića igra odličan fudbal, što je pokazala u kvalifikacijama izbacivši prije svih prašku Spartu i Krasnodar. Grupa jeste teška, ali u ekipi vlada optimizam za još jedan korak, proljeće u Evropi, koje više ne pamte ni stariji navijači kluba. Svako putovanje počinje prvim korakom, a dobro bi bilo da on ovaj put bude "trokorak". Protivnik nije nimalo naivan, jer je BATE godinama učesnik grupnih faza evropskih takmičenja, a neprikosnoveni vladar bjeloruskog fudbala od 2006. godine. Ipak, ove sezone nazire se promjena, jer Dinamo iz Minska poslije 21 meča ima 49 bodova, Šahtjor iz Soligorska dva manje, a Zvezdin rival još dva boda zaostatka. Trener beogradskog tima Vladan Milojević, pred duel sa BATE Borisovom (večeras, 21.05) poručio je da nema namjeru da se zadovolji samim plasmanom u Ligu Evrope i da od svojih fudbalera traži da podignu ljestvicu na još viši nivo.\n- Došli smo do onoga što smo dugo čekali, neću biti skroman ako kažem da je pred nama lepo iskustvo, vratili smo se na mesto na kojem Zvezda pripada i moramo da budemo svake godine učesnici ovakvih takmičenja. Spremni smo i motivisani, daćemo sve od sebe - rekao je Milojević.\nNaveo je da uvijek ima dileme u vezi sa startnih 11 igrača, pa je tako slučaj i za ovu utakmicu. On nije mogao da ocijeni da li je bjeloruski tim jači od Krasnodara.\n- BATE je šampion svoje zemlje, ima iste igrače dugo na okupu, igrali su često i u Ligi šampiona. Očekuje nas lepa utakmica, trudićemo se da napravimo dobar rezultat i uživamo. Kada napravite nešto očekuje se da se prevaziđe to. Nećemo puno da pričamo, brzo prelazimo sa jednog na drugo takmičenje, moramo da razmišljamo samo o onome što je ispred nas. Igrači su to prihvatili i pokušaćemo da budemo bolji. Koliko bolji? Ne mogu da kažem... Pokazali smo da imamo potencijal i ne smemo da se zadovoljavamo postignutim, što je u balkanskom mentalitetu, postavili smo lestvicu, ali želimo da je podignemo, a ne da budemo puki učesnici - naveo je Milojević.\nU drugom meču grupe H sastaju se Arsenal i Keln (21.05).\nStop za Gasprom\nUoči utakmice Crvene zvezde i BATE Borisova u toku su neobični radovi, jer se preljepljuju stolice na istočnoj tribini kojima je ispisano "Gasprom".\nRazlog za to su pravila UEFA, ništa na stadionu ne smije da bude oglasnog tipa, ako u pitanju nije kompanija koja je zvanični sponzor takmičenja. "Gasprom" je važan Zvezdin partner, ali na "istoku" ovoga puta neće biti vidljiv natpis ruske kompanije, jer su neke druge sa UEFA sklopile sponzorske ugovore za Ligu Evrope.


FOND ZA PODSTICAJ POLJOPRIVREDNE PROIZVODNJE Osnovan u Čajetini - UžiceMedia\nNaslovna Privreda Poljoprivreda FOND ZA PODSTICAJ POLJOPRIVREDNE PROIZVODNJE Osnovan u Čajetini\nU partnerstvu opštine Čajetina i uz finansijsku pomoć Američke agencije za međunarodni razvoj (USAID) realizovaće se ugovor, a poljoprivrednim gazdinstvima i udruženjima, na konkursima, odobravaće se podsticajna sredstva za nabavku opreme.\n– Poljoprivreda je najvažnija privredna grana Srbije i njeni poljoprivrednici bi trebalo da budu njeni najvažniji pojedinci, kao što je to u mnogim ekonomski razvijenim državama. Do sada smo uspeli da, uz pomoć našeg preduzeća „Zlatiborski eko-agrar“, učinimo pomake i nadamo se da ćemo, uz pomoć prijatelja iz Fondacije „Ana i Vlade Divac“ udružiti znanje, novac i mogućnosti, kako bismo poljoprivredu stavili na mesto koje joj pripada u Srbiji. Nadam se da ćemo uspeti u tome, jer program i sve odluke opštine Čajetina idu u tom pravcu, – izjavio je Milan Stamatović, predsednik čajetinske opštine.\nSa skupa kada je potpisan ugovor o saradnji (Foto: Opština Čajetina)\nO značaju sela i bavljenja poljoprivrednom proizvodnjom govorio je profesor Miladin Ševarlić, kandidat za narodnog poslanika, a direktorka Fondacije „Ana i Vlade Divac“, Ana Košel saopštila, da su u minuloj deceniji uz pomoć donatora, podržali više od 1.000 poljoprivrednih gazdinstava u Srbiji i zahvalila se na saradnji predstavnicima opštine Čajetina, „Zlatiborskom eko-agraru“, USAID-u i medijima.\nVladimir Bojović, direktor„Zlatiborskog eko-agrara“ je uveren da će novi model ulaganja u razvoj poljoprivrede biti uspešan i da će postati primer dobre prakse u regionu, rekavši da je preko ovog preduzeća u poljoprivredu ovog kraja, tokom četiri godine, uloženo 200 miliona dinara.\nPrethodni tekstONI SU HEROJI Male priče o velikoj solidarnosti i hrabrosti\nSledeći tekstNEVREME I GRAD NA ZLATIBORU I NOVOVAROŠKIM SELIMA


Petoro srpskih džudista izborilo olimpijsku vizu - BIGportal.ba\n23 Juna, 2021 23 Juna, 2021 037\n“Džudo je u Japanu nešto posebno. Osvajao sam mnoge medalje na svetskim i evropskim takmičenjima, ali zlato sa Grend slema u Tokiju ostaje u posebnoj uspomeni. Japanci obožavaju džudo i nema sumnje da će biti poseban osećaj takmičiti se na Olimpijskim igrama pred japanskom publikom. Ako pogledam period od pre 10 godina i uporedim sa današnjom situacijom rekao bih da je džudo u Srbiji napredovao enormno. Treba samo pogledati rezultate. Mnogo su tome doprineli uslovi za rad koji su danas mnogo bolji nego pre, ali i mentalitet koji smo uspeli da “slomimo” i da dokažemo, prvo sebi, da nije nemoguće pobediti Rusa, Japanca ili Francuza. Svi jedva čekamo nastup na Igrama“, rekao je Kukolj za sajt Olimpijskog komiteta.


Kosovo - BiH uskoro počinju pregovore o carinskim taksama\nKosovo – BiH uskoro počinju pregovore o carinskim taksama\nBy Mladen Dragojlovic/ Published on: 17/01/2019\nBiH Ministar vanjskih poslova i ekonomskih odnosa BiH, Mirko Šarović, izjavio je u četvrtak da su pripreme za intenzivne pregovore sa kosovskim vlastima o stopostotnim taksama u toku i da uskoro očekuje prvi sastanak.\nŠarović je naveo da se, na zahtjev Bosne i Hercegovine, kosovska strana složila da održi bilateralne pregovore. Poželjan rezultat je ukidanje taksi za robu iz BiH na kosovskom tržištu. Ovakva situacija već je prouzrokovala ekonomsku štetu poduzetnicima i ekonomiji u BiH od nekoliko miliona eura. Prvi sastanak bi trebalo da bude na ekspertskom nivou i treba da bude posvećen traženju adekvatnog rešenja i sprečavanju daljih posljedica odluke Prištine.\n“Ne možemo predvidjeti ishod, ali važno je da smo uspjeli otvoriti pregovore na ekspertskom nivou. Umjesto uvođenja protivmjera, koje nikome ne bi bile od koristi, stvorili smo uslove za rješavanje problema na profesionalnom nivou jer je naš primarni cilj štiti domaće privrednike koji su u posljednjim mjesecima bili spriječeni da izvoze svoju robu u skladu sa pravilima slobodne trgovine,” kazao je Šarović.\nPočetkom novembra vlasti u Prištini donijele su odluku o uvođenju “zaštitnih mjera” za uvoz svih proizvoda proizvedenih u Srbiji i Bosni i Hercegovini.\nOva mjera je uključivala porez od 10% na sve proizvode koji se uvoze na teritoriju Kosova, porijeklom iz Srbije i Bosne i Hercegovine, a kasnije se porez povećao na 100% krajem novembra.\nKosovski premijer, Ramush Haradinaj, nedavno je rekao da će porezi biti na snazi dok BiH i Srbija ne priznaju nezavisnost Kosova, ali u posljednjih nekoliko dana njegove izjave su blaže nego prije. Jedan od razloga je pismo vlade SAD, koja zahtijeva ukidanje poreza. Komentarišući pismo, kosovski ministar vanjskih poslova, Bedžet Pacolli, rekao je da se zahtjev SAD ne može odbaciti.\nBosna i Hercegovina izvozi mnoge proizvode na Kosovo, čak i iz Republike Srpske. U zvaničnoj statistici ne postoji posebna kategorija o vrijednosti izvoza, ali su, nakon uvođenja poreza, mnogi preduzetnici, uglavnom proizvođači hrane, morali promijeniti svoju izvoznu politiku i pronaći druga tržišta za prodaju svoje robe. Na kraju, moguće je da će uvođenje taksi učiniti problem samom Kosovu jer proizvođači u Bosni i Hercegovini ga sada smatraju “nesigurnim tržištem”./IBNA


Menadžment prodaje • Mokrogorska\nProgram prodajni menadžment će vam omogućiti ovladavanje znanjima i veštinama iz različitih oblasti upravljanja prodajom, te kroz teorijsku i praktičnu nastavu, obezbediti kompetencije za primenu najsavremenijih prodajnih koncepata u svakodnevnom radu i omogućiti vam da postanete profesionalac u prodaji.\nNa osnovu velikog praktičnog iskustva predavača, najnovijih istraživanja i trendova u razvoju lokalnog i međunarodnog maloprodajnog tržišta, te praktičnih studija slučaja i vežbi u kojima će se koristiti savremeni prodajni alati, učesnici će biti u mogućnosti da ovladaju procesima upravljanja prodajom, organizacijom i kupcima, a sve sa ciljem uspešnog ostvarivanja prodajnih i rezultata profitabilnosti.\nPredavanja prati mnoštvo praktičnih vežbi i odabranih primera iz prakse, koji na jasan i slikovit način, uz upotrebu studija slučaja iz domaćeg i međunarodnog okruženja, predstavljaju savremene tehnike i alate za uspeh prodajnog nastupa preduzeća na tržištu.\nIzborom četri prodajna predmeta po „vašoj meri“, iz grupe od 8 ponuđenih, sami ćete se opredeliti za jačanje specifičnih znanja i veština iz pojedinih oblasti prodajnog menadžmenta (npr. strateška uloga prodajne organizacije, upravljanje ključnim kupcima, komercijalno pregovaranje, itd).\nProgram će vas direktno usmeriti na različite oblasti prodajnog menadžmenta i time ćete razviti sposobnost da analizirate kompleksne prodajne situacije i donosite složene prodajne odluke, razumete sve funkcije prodajne organizacije i prodajnog procesa, kreirate nove izvore prihoda i profita, te steknete sposobnost da upravljate prodajnim procesima, portfoliom kupaca i ljudima u prodajnoj organizaciji.\n• Svršenim studentima koji svoju karijeru vide u prodaji.\n• Zaposlenima u prodajnim timovima koji žele da napreduju u karijeri i postanu profesionalnci u prodaji.\n• Onima koji žele da dodatno struktuiraju i unaprede svoja znanja u domenu prodajnog menadžmenta.\nProgram je namenjen prodajnim profesionalcima i prodajnim menadžerima iz malih, srednjih i velikih proizvodnih, uslužnih i distributivno-logističkih preduzeća, kojima je potrebno da se izgrade i/ili unaprede svoja znanja iz oblasti prodaje, prodajnog menadžmenta, upravljanja i vođenja prodajnog tima, upravljanja kupcima, komercijalnog pregovaranja, itd. Program je, takođe, namenjen preduzetnicima i vlasnicima mikro, malih i srednjih preduzeća, koji žele da ovladaju prodajnim veštinama i menadžmentom, radi uspešnog ostvarivanja prodajnih rezultata i unapređenja tržišne pozicije svojih firmi.\nSTRATEŠKA ULOGA PRODAJNE ORGANIZACIJE\nVOĐENJE PRODAJNE ORGANIZACIJE\nUTVRĐIVANJE EFEKTIVNOSTI I PERFORMANSI PRODAJNOG TIMA\nMENADŽMENT KATEGORIJA, TRGOVINSKI MARKETING I TRENDOVI U MALOPRODAJI\nLIČNA PRODAJA I PRODAJNE VEŠTINE\nŠTA NUDI PROGRAM PRODAJNI MENADŽMENT\n• Samostalno upravljaju i vode prodajnu organizaciju;\n• Budu uspešni u upravljanju prodajnim procesima;\n• Budu uspešni u procesu prodaje, prezentacijama, komunikaciji i komercijalnom pregovaranju sa kupcima;\n• Unaprede prodajne veštine;\n• Budu uspešni u upravljanju kupcima i njihovom profitabilnošću;\n• Savladaju kreiranje i razvoj prodajne organizacije;\n• Efikasno vode i motivišu prodajnu organizaciju;\n• Efikasno organizuju proces evaluacije i nagrađivanja prodajnog tima;\n• Efikasno upravljaju kategorijama proizvoda i trgovinskim marketingom u maloprodaji, itd.\nNakon završenog programa, svaki polaznik će moći da razume i implementira principe menadžmenta prodaje, alate i metodologije na svakodnevnim problemima poslovanja i u donošenju prodajnih upravljačkih odluka. Takođe, imaće odlično razumevanje i sposobnost donošenja odluka o ciljevima, planiranju, organizaciji, vođenju i kontroli prodajne organizacije. Razviće kritički način razmišljanja sa prodajnog aspekta, veštine rešavanja prodajnih problema, sposobnost kreiranja i organizacije rada prodajnog tima, kao i motivacije i evaluacije prodajnog tima, a sve zarad ostvarenja prodajnih i ciljeva profitabilnosti.


Bruto društveni proizvod - Blic Online\n"ZAR JE KRKOBABIĆ NAJSTRUČNIJI ZA BDP?" Stručnjaci zatečeni izborom predsednika novog saveta\nMilan Krkobabić, ministar bez portfelja, najmanje je stručan da vodi novoosnovani Savet za koordinaciju aktivnosti i mera za rast BDP-a, smatraju stručnjaci.\nNacionalni dug Španije premašuje 100 odsto društvenog bruto proizvoda\nNacionalni dug Španije povećan je za 11 milijardi dolara u februaru, u poređenju sa 5,5 milijardi dolara u istom periodu 2015. godine, objavila je danas Banka Španije.\nDeficit ruskog budžeta više od tri odsto BDP\nDeficit budžeta Rusije ove godine bi mogao da bude viši od tri odsto bruto domaćeg proizvoda (BDP), rekao je danas novinarima zamenik ministra finansija Aleksej Lavrov.\nJavni dug Srbije u novembru 60,5 odsto BDP\nJavni dug Srbije je na kraju novembra bio 1.978 milijardi dinara (17,56 milijardi evra), što je 5,2 odsto više nego na kraju pretodnog meseca, objavila je danas Uprava za javni dug Ministarstva finansija Srbije.\nVlada nas ubeđuje da smo bogatiji za 500 evra\nAvantura zvana mali biznis\nSektor malih i srednjih preduzeća (MSP) sve je bitniji faktor ukupnog privrednog rasta, jer ostvaruje 60 odsto BDP-a Srbije, 45 procenata ukupnog izvoza i upošljava više od 45 odsto zaposlenih. Uprkos tome, statistika neumoljivo upozorava da ovaj nosilac razvoja nije ni približno iskorišćen. Preduzetnici se suočavaju sa problemima finansiranja i naplate, te državnim nametima, starom tehnologijom i komplikovanom administracijom, zbog čega su sve manje sposobni da proizvode i opstaju.


Vučić: Srbija neće prekidati odnose sa Ruskom Federacijom – Radio Televizija KISS\nLider SNS Aleksandar Vučić naglasio da Srbija neće prekidati odnose sa Ruskom Federacijom, već će nastojati da što više izvozi u tu zemlju. „Ovo sam rekao jer znam kakvim će pritiscima Srbija biti izložena“, rekao je Vučić i dodao da Srbija više ne vodi ratove, ni svoje ni tuđe, i da ih neće voditi, već da će voditi računa o sebi, a oni koji žele nekakve druge scenarije neka podrže konkurente SNS. Vučić je izjavio da će ključni prioriteti posle izbora biti napredak srpske privrede i rast ekonomije, kao i nastavak borbe protiv korupcije i kriminala.\nU Pančevu presečen kanal šverca marihuane sa područja AP Kosovo i Metohij\nNext story Montevideo – Vidimo se. U prepunoj sali Doma kulture u Zvečanu\nPrevious story Priština zabranila ministrima posetu KiM


Kaciga za sigurnu vožnju bicikla po gradu – TORCH T2 - Bajsologija\nStavljanje svetala na bicikl povećava vašu bezbednost u uslovima loše vidljivosti, ali u tim istim uslovima odlazak do parkiranog bicikla predstavlja rizik.\nPre skoro tri godine, kompanija Torch Apparel je rešila taj problem postavljanjem LED svetala na samu kacigu, a sada predstavljaju novi model sa poboljšanim dizajnom, poznat jednostavno kao T2. Kao i kod originalnog modela, tu je 10 integrisanih LED svetala koje napajaju punjive baterije. One omogućavaju do 36 sati neprekidnog korišćenja sa jednim punjenjem. Novost kod modela T2 je indikator stanja baterije, koji daje vizuelni signal kada nivo baterije opadne ispod 50 procenata.


Upotreba uglja naglo opada\nUglju je došao kraj. Od ovog momenta, termoenergetski sektor koji ovisi o uglju, može ići samo nizbrdo\nSamo pet godina od istorijskog Pariskog klimatskog sporazuma, polovina od 324 evropske elektrane na ugalj je ili već zatvorena ili se obavezala da će prestati sa radom do 2030. godine.\n– Ova značajna prekretnica postignuta je u ponedeljak, kad je britanska energetska kompanija EDF najavila zatvaranje termoelektrane Vest Buron do 2022. godine. Sve evropske elektrane na ugalj moraju se zatvoriti prije 2030. godine, da bi se ispunili ciljevi Pariskog sporazuma – navode iz NVO alijanse Europa bez ugljena.\nUpotreba uglja u Evropi naglo opada od 2012. godine. Trinaest evropskih država više ne koristi ugalj, a još jedanaest je usvojilo odluke o ukidanju uglja do 2030. Čak i u državama u kojim je ugalj osnovni energent (poput Grčke čiji se udio lignita u energetskom miksu smanjio sa oko 50% na 20% u posljednjih pet godina) radi na ubrzanom prelasku sa uglja na čiste izvore energije već do 2023. godine. Mađarska je još jedna istočnoevropska država koja je odlučila da ubrza ukidanje uglja do 2025. godine, umjesto 2030.\n– Nalazimo se pred kraj života evropske industrije uglja. Nakon godina neprestanog pada, polovina evropskih termoelektrana ide u istoriju. Vlade, energetske kompanije i finansijske institucije sad moraju da planiraju izlazak iz uglja do 2030. ili ranije, da okončaju sve tokove finansiranja uglja i fosilnog gasa i umesto toga usmjere podršku na održive i obnovljive izvore i pravednu tranziciju ugroženih zajednica – rekla je direktorica kampanje „Evropa bez uglja“ Katrin Gutmann.\nNeophodno je da, kako se navodi, države zapadnog Balkana što prije usvoje održivi pristup energetskoj tranziciji, u skladu sa Deklaracijom o zelenoj agendi za zapadni Balkan kojom su se obavezale na dekarbonizaciju do 2050. godine i obezbijede siguran prelazak na obnovljive i čiste izvore energije. Dosad je Sjeverna Makedonija jedina država zapadnog Balkana koja planira ukidanje ugalj do 2030. U posljednjih 18 mjeseci Sjeverna Makedonija, Crna Gora i Kosovo odustali su od izgradnje novih termoelektrana na ugalj, što predstavlja važan korak ka održivoj energetskoj tranziciji.\n– Uglju je došao kraj. Od ovog momenta, termoenergetski sektor koji ovisi o uglju, može ići samo nizbrdo. Krajnje je vrijeme da se BiH političari probude, pogledaju šta se dešava u našem susjedstvu i napokon počnu raditi za dobrobit građana ove države. Što prije počnemo provoditi dekarbonizaciji energetskog sektora, taj proces će nas u konačnici manje koštati – izjavio je Denis Žiško iz Centra za ekologiju i energiju Tuzla, navode iz NVO alijanse Europa bez ugljena.\nEvropa bez uglja (Europe Beyond Coal) je alijansa organizacija civilnog društva posvećenih zatvaranju rudnika uglja i termoelektrana na ugalj, sprječavanju izgradnje novih termoelektrana i ubrzavanju promjene ka čistim, obnovljivim izvorima energije i energetskoj efikasnosti.


ČISTA PATOLOGIJA: Dodik opet negirao genocid u Srebrenici ⋆ Balkan PlusBalkan Plus\n13.04.2019 u 08:26\nČISTA PATOLOGIJA: Dodik opet negirao genocid u Srebrenici\n"Odjednom su se sjetili da od toga naprave mit, a Bošnjaci ga nisu imali, pa pokušavaju da ga izgrade od Srebrenice"\nPredsjedavajući Predsjedništva BiH Milorad Dodik rekao je danas u Banja Luci da skupovi poput međunarodne naučne konferencije o temi “Srebrenica, stvarnost i manipulacije” daju “novu sliku o istini o ratnim događajima u Srebrenici i okolini od 1992. do 1995. godine”.\n“Nemoguće da je istina o dešavanjima u Srebrenici koncentrisana samo na sedam dana kako su to kreirali predstavnici međunarodne zajednice. Istina podrazumijeva čitav period rata, a i neke ranije istorijske procese”, rekao je Dodik novinarima.\nOn je istakao da je očigledno da Srebrenica nije bila tema sve do dolaska bivšeg visokog predstavnika Paddyja Ashdowna u BiH.\n“Odjednom su se sjetili da od toga naprave mit, a Bošnjaci ga nisu imali, pa pokušavaju da ga izgrade od Srebrenice. To je lažni mit, on ne postoji, već užasno teško stradanje koje pokazuje svu golgotu i okrutnost rata”, istakao je Dodik.\n“To su prije svega bili Srbi, a zločinci poput Nasera Orića i ostalih nisu u domašaju sudske pravde… Zato ovde ne možemo pričati ni o pravdi ni pomirenju”, rekao je Dodik.\n“Ova konferencija, koja se održava s ciljem utvrđivanja istine o ratnim događajima u Srebrenici i okolini od 1992. do 1995. godine, upravo to treba da razjasni”, rekao je Dodik.


Kvote za večiti derbi: Zagrevanje za praznik fudbala – DELIJE.AT / DELIJE SALCBURG / DELIJE AUSTRIJA\nPogledajte ponudu kladionice MOZZART…\nIzvukla je Crvena zvezda bod veliki kao kuća! Partizan dan kasnije dočekuje Rad, a onda kreće zagrevanje za najveći srpski, fudbalski spektakl – večiti derbi!\nTim povodom kompanija MOZZART je spremila kvote za sve svoje igrače, a ona kaže sledeće: trijumf Partizana daje kvotu 3,50, nerešen ishod se plaća kvotom 3,15, dok je Crvena zvezda favorit u ovom meču, pa je kvota na pobedu aktuelnog srpskog šampiona 2,10.\nPodsetimo, u prošlosezonskom večitom derbiju odigranom na stadionu u Humskoj 1 rezultat je bio nerešen (1:1). Prema tome, kvota na tip 0-2 iznosi 1,69, a za tip 2-3 dajemo kvotu 1,95. Ako mislite da će oba kluba postići po gol u nadolazećem meču, kvota je 1,87. Ne treba zaboraviti da je Crvena zvezda samo jednom u poslednjih šest godina uspela da slavi kao gost večitom rivalu, a Partizan je za to vreme čak pet puta slavio. Samo jednom je Parni valjak uspeo da postigne dva gola u tom nizu, ali je u minulih pet okršaja na crno-beloj strani Topčiderskog brda postizao po gol.\nVečiti derbi je na programu u nedelju od 19 časova.\nAnaliza Derbi Zvezda u Ligi Evrope Zvezda u Ligi Šampiona Super Liga Srbije FK Crvena Zvezda\nŠta još nedostaje ovoj Zvezdi?\nLiga Evrope, Liga Šampiona, šampionska titula, silni rekordi… Navijači se nadaju da je došlo vreme i za trijumf u Humskoj (19 časova) Dominacija se potvrđuje u Humskoj! Za navijače Crvene zvezde, čak i one sklone euforiji, 158.večiti derbi (večeras, 19 časova TV Arena) ima veći značaj od Lige šampiona. Tim Vladana Milojevića, trenera koji još nije […]\nMilojević: Profesionalci kao specijalci – bol mora da se ignoriše! Imam nekoliko dilema…\nPartizan? Ne mogu da vam kažem ništa… Zoran Mirković juče u obraćanju medijima ishvalio Crvenu zvezdu i poručio da će duel sa večitim rivalom biti veliki test za njegove momke, a slično je reagovao i Vladan Milojević na današnjoj konferenciji za štampu. Zvezdin strateg nijednog momenta nije potcenio crno-bele, naglasivši da je ovo najvažnija utakmica u sezoni za […]\nDušan Jovančić – dete iz doktorske familije i nova verzija Dragana Mladenovića\nZvezda remijem zaradila 900.000 evra


Nova Vlada da posveti paznju obrazovanju – Nadlanu.com\nNova Vlada da posveti paznju obrazovanju\nObjavljeno 20. maja 2012. / 20:57:50\nBEOGRAD, 20. maja 2012. (Beta) – Predsednik Evropskog pokreta u Srbiji Vlastimir Matejić izjavio je u nedelju da bi nova Vlada Srbije morala da obrati više pažnje na obrazovanje jer je demokratsko društvo moguće ostvariti samo sa obrazovanom populacijom.\n“To je neoboriva činjenica. Ako bi se veća pažnja obratila na obrazovanje u narednih 10 do 15 godina i ako bi se reklo da hoćemo stvarno znanje a ne diplome, u Srbiji bi bio moguć preokret i istorijski radikalna promena puta kojim Srbija ide”, rekao je Matejić na skupu “Gradjani čekaju predsednika” u beogradskoj galeriji “Ozon”.\nMatejić, koji je učestvovao u izradi Nacionalne strategije obrazovanja, rekao je da bi ta strategija trebalo da bude predata Vladi Srbije za nekoliko dana i istakao da su za njenu uspešnu primenu potrebno da je prihvate tri ključna aktera – Vlada, javnost i obrazovni sistem.\n“Ti akteri trebalo bi da prihvate da je za Srbiju znanje jedini pravi resurs”, rekao je Matejić.\nMatejić je ocenio da je društvo u Srbiji na prekretnici u pogledu razvoja i naveo da je “neobećavajući tip razvoja” moguće promeniti samo znanjem i boljim obrazovanjem koje je temelj razvoja zajednice.


Turci stižu na ''Marakanu'', rešava se pitanje 300.000 evra? - Sportske.net\nTurci stižu na ''Marakanu'', rešava se pitanje 300.000 evra?\nMnogo godina je prošlo, zar to još uvek nije rešeno?\nDa li će Zvezda dobiti novog ''A'' reprezentativca? On bi želeo, ali...Najmanje 3300 "delija" u Minhenu, ostali čekaju lutriju!Nemanja Vidić: "Ma koga da se plašim, posle Zvezde..."Zvezdin ogroman doprinos srpskom fudbalu!Kakva uvertira pred ''večiti derbi'', Zvezdin ofanzivac obećao dva gola protiv Partizana!\nPrelazni rok je završen, ekipa Crvene zvezde licencirana je za takmičenje u grupnoj fazi Lige šampiona, ali šampion Srbije bi mogao uskoro da zaradi i dodatnu sumu novca.\n''Kurir'' prenosi da će narednog vikenda u Beograd doputovati predsednik turskog Kodžaelija, koji ima dugovanja prema crveno-belima još iz vremena transfera Dušana Anđelkovića, Đorđa Tutorića i Nenada Jestrovića iz Zvezde u pomenuti turski klub, 2008. godine.\nPrema tim informacijama, dug je iznosio 800.000 evra, pola miliona je izmireno, ostalo je navodno još 300.000 koje Turci treba da plate Zvezdi.\nPovod za dolazak delegacije iz Turske je dogovaranje dinamike isplate te sume, koja je za nekadašnjeg prvoligaša sada veoma velika, s obzirom da su zbog teške finansijske situacije dospeli čak u četvrtu ligu.\nNavodno, rok za isplatu bio je 31. avgust, pa sada Turci pokušavaju da to dodatno prolongiraju u dogovoru sa Zvezdom, kako naš klub ne bi pravdu potražio kod UEFA.


Vlasti u Srbiji podstiču kampanju protiv nevladinih organizacija koje se bave suočavanjem sa prošlošću - YIHR.rs\nU najnovijem talasu napada na nevladine organizacije koristi se izjava ruskog predsednika Vladimira Putina, kao “najbolji model kojim treba završiti priču sa nevladinim organizacijama”. U Parlamentu Srbije se o nekim predstavnicima NVO javno govori kao o “nemoralnim, nebitnim osobama koje rade protiv Srbije”. Radikalne grupe napadaju i medije koji prenose izjave nevladinih organizacija. Podsećamo na pretnje smrću upućene RTV B92 i dnevnom listu Danas.\nPored svakodnevnih telefonskih i internet pretnji koje se upućuju nevladinim organizacijama, političari iz vladajuće koalicije sve češće javno optužuju NVO da su “kočnice za proces normalizacije Srbije”. Direktor BIA Rade Bulatović je otvoreno rekao da služba prati aktivnosti nekih nevladinih organizacija, a na otvoreno pismo kojim je grupa osam nevladinih organizacija tražila pojašnjenje nije dobijen odgovor. I pored otvorenih pretnji Srpske radikalne stranke upućenih sudu, državni organi nisu reagovali na izjavu čelnika te partije da će “ukoliko ne presude Nataši Kandić, predsednici Fonda za humanitarno pravo do 15. oktobra na ulicama biti pola miliona ljudi”. Predsednica Helsinškog odbora za ljudska prava u Srbiji Sonja Biserko fizički je napadnuta u više navrata ispred zgrade u kojoj stanuje. Na miran skup Žena u crnom povodom obeležavanja desetogodišnjice genocida u Srebrenici bačen je suzavac, a policija nije učinila dovoljno da spreči incident. Bilbordi Inicijative mladih za ljudska prava koji podsećaju na desetogodišnjicu Srebrenice potpuno su uništeni i prekriveni grafitima “ustaše”, “marš iz Srbije”….Na adrese NVO stižu upozorenja o podmetnim bombama i upozorenja da će neki završiti pod «točkovima automobila» ili sa «kamenom oko vrata u mulju Save», članovi nevladinih organizacija stavljaju se na spiskove «cionističkih kolaboratora», «lica za odstrel», «srpske gamadi» i “plaćenih štetočina koje treba istrebiti”.\nMediji u Srbiji pod izgovorom slobode štampe objavljuju uvredljive i lažne tekstove i time praktično pozivaju na linč predstavnika nekih nevladinih organizacija i politički angažovanih pojedinaca. O svemu ovome javnost i nadležni su redovno obaveštavani, podnošene su i krivične prijave. Međutim, konkretne mere su izostale. Smatrajući vladu prevshodno odgovornom za bezbednost svih gradjana, Grupa 8 NVO izričito traži da izvršna vlast, ne samo zaustavi ovakvu varvarsku kampanju, nego i sama prestane da podstiče odijum prema nevladinom sektoru.\naktivisti za ljudska prava b92 beogradski krug bezbednosno informativna agencija bia centar za kulturnu dekontaminaciju danas fond za humanitarno pravo govor mržnje helsinški odbor za ljudska prava komitet pravnika za ljudska prava nevladine organizacije rade bulatović sonja biserko suočavanje sa prošlošću tranziciona pravda vlada srbije žene u crnom


Foto: Ilustracija | Integralni informacioni sistem za bolju kontrolu i zaštitu šuma\nN.N. 04.12.2019 14:26\nBANJALUKA - Sprečavanje bespravne sječe šumskih dobara, brojne uštede te jedinstvena, zaštićena i brza baza podataka su prednosti koje će "Šumama Republike Srpske" donijeti novi integralni informacioni sistem, koji bi u narednim godinama trebalo da bude implementiran u ovom javnom preduzeću.\n"Imajući u vidu uslove poslovanja, edukaciju kadra i stavke koje se ne mogu predvidjeti projektnim prijedlogom, predviđen je rok od tri godine, koliko je potrebno za kompletnu realizaciju projekta da bi se vidjeli jasni efekti sistema", ističu u "Šumama RS".\nOčekuje se da bi u "Šumama Srpske" konačnu odluku o prihvatljivosti ponude grupe ponuđača, koju predvodi kompanija "Prointer ITSS", za izradu informacionog sistema trebalo da donesu u narednih nekoliko dana. Za informacioni sistem "Šuma Republike Srpske" osigurano je oko 17 miliona KM, i to 5,5 miliona iz Partner fonda i 12 miliona odlukom Vlade Republike Srpske iz sredstava posebnih namjena za šume.\n"Da uprostimo, nakon integrisanja i puštanja sistema svako evidentirano stablo u Srpskoj imaće svoj bar-kod, te će nakon sječe bilo koji ovlašteni službenik, koji posjeduje ručni terminal, moći da provjeri sve podatke o njemu. To znači da će iz prakse biti izbačena sva papirologija, a time će biti u velikoj mjeri smanjena mogućnost grešaka i zloupotrebe", objašnjava Dragan Salić.\nSve informacije konkretno će osigurati da se zna i u centrali preduzeća i na tabletima šumara kada je svaki šumski drvni sortiment planiran za sječu i ko ga je planirao posjeći, ko je i kada posjekao stablo, u kojoj kategoriji, kad i kako je prevezen do stovarišta, ko i kada ga je zaprimio i kada je rađena inventura stovarišta, te kada i ko je odvezao i na kom vozilu. U "Šumama Republike Srpske" su svjesni da postojeći, tehnološki prevaziđen sistem nakon 20 godina što prije moraju da zamijene sistemom koji će funkcionisati po standardima koji važe u razvijenim zemljama.\n"Sprečavanje bespravne sječe samo je dio onoga što bi trebalo da poboljša rad i rezultate u 'Šumama Republike Srpske', a stavke na koje će sistem moći da utiče svakako su planiranje, baza podataka, resursi i brojne uštede u poslovanju", saopštavaju iz "Šuma RS".\n"Svaki od modula je jako kompleksan i zahtjevan, prvenstveno platforma za funkcionisanje, a ne treba zaboraviti ni stručnjake koje treba angažovati na pripremi, izradi i implementaciji projekta. Kada se ovome dodaju cijene licenciranih sistema za obezbjeđenje, instalacija opreme, održavanje, edukacija kadra, te cijena usluge migracije podataka i njihovog integrisanja u informacioni sistem, jasno je da se radi o kompleksnom projektu, koji je moguće izvesti samo uz odgovarajuće garancije", objašnjavaju stručnjaci koji se bave razvojem ovakvih informacionih sistema.\nIz Udruženja ekonomista RS SWOT ističu da će privredna društva poput "Šuma Srpske" sigurno imati koristi od informatizacije poslovanja s obzirom na to da se radi o kompaniji koja ima veliku teritorijalnu, funkcionalnu i organizacionu razuđenost.\n"Naravno, da bi se stvarno kapitalizovale prednosti uvođenja informacionog sistema, mora se voditi računa o kadrovskim kapacitetima. Posebno je važno da menadžment ima znanja i da insistira na dosljednoj primjeni novog sistema, ali i da njegovo uvođenje prati zapošljavanje IT stručnjaka", rekao je izvršni direktor Udruženja ekonomista SWOT Saša Grabovac.


SKUPŠTINA CRNE GORE JEDNOGLASNO USVOJILA IZMJENE KZ-A U CILJU JAČE KRIVIČNOPRAVNE ZAŠTITE NOVINARA – HRA\nSrećni praznici i nova 2022. godina!\nSkupština Crne Gore je večeras jednoglasno, sa 70 glasova svih prisutnih poslanika i pozicije i opozicije, usvojila izmjene Krivičnog zakonika, kojima je propisana jača krivičnopravna zaštita novinara.\nČestitamo i zahvaljujemo svima koji su glasali za ove izmjene KZ-a, kao i svim nevladinim organizacijama koje su podržale predlog Akcije za ljudska prava i Sindikata medija Crne Gore. Očekujemo da ovaj jednoglasni stav Skupštine bude prepoznat kao beskompromisno protivljenje svakoj vrsti nasilja prema novinarima i ometanju i sprječavanju njihovog rada u Crnoj Gori.\nZahvaljujemo posebno poslaniku Marku Milačiću, koji je podnio predloge amandmana na Krivični zakonik, kao i Ministarstvu pravde, ljudskih i manjinskih prava, rukovodiocu ministarstva Sergeju Sekuloviću, državnom sekretaru Borisu Mariću i njihovom savjetniku profesoru Zoranu Stojanoviću, koji su pomogli da se predlog adekvatnije uklopi u KZ.\nIzmjenama KZ-a su propisani kvalifikovani oblici krivičnih djela Ugrožavanje sigurnosti, Teško ubistvo, Teška tjelesna povreda i Prinuda, kada se izvrše prema osobi koja obavlja posao javnog informisanja, u vezi obavljanja tog posla. Takođe, preformulisano je krivično djelo Sprječavanje štampanja i rasturanja štampanih stvari, emitovanja programa i objavljivanja informacija tako da se obezbijedi strožije kažnjavanje za ometanje ili sprječavanje objavljivanja informacija od javnog značaja putem medija. Strožije kažnjavanje je propisano ako je učinilac djela službeno lice.\nZnačajno je i što nije usvojen amandman kojim je Demokratska partija socijalista predložila kažnjavanje onoga ko “grubim vrijeđanjem i drskim ponašanjem” “ugrozi spokojstvo” osobe koja je objavila neko mišljenje, jer bi se, da je amandman usvojen, ponovo kriminalizovala Uvreda i ugrozila sloboda izražavanja koja prema praksi Evropskog suda za ljudska prava obuhvata i dozu vrijeđanja, pretjerivanja i provokacije. Isti takav predlog, koji je iznijet na javnoj raspravi u Srbiji, doživio je opravdane kritike uglednih advokata, pisaca i novinara. Usvojene izmjene Krivičnog zakonika u Crnoj Gori zato imaju i regionalni značaj.\nPredlog izmjena Krivičnog zakonika Crne Gore u cilju jače krivičnopravne zaštite novinara izradila je još 2010. godine i javnosti predstavila radna grupa HRA, koju su činili sutkinja Ana Vuković i advokati Veselin Radulović, Tamara Durutović, Dušan Stojković, Peter Noorlander i Tea Gorjanc Prelevic, direktorica HRA. Pored propisivanja kvalifikovanih oblika krivičnih djela Teško ubistvo i Teška tjelesna povreda, predloženo je uvođenje dva nova krivična djela Napad na novinara u vršenju profesionalnih zadataka i Sprječavanje novinara u vršenju profesionalnih zadataka, po uzoru na slična krivična djela koja štite službena lica u obavljanju službene dužnosti.\nSindikat medija Crne Gore se od 2014. godine zajedno sa HRA zalaže za izmjene KZ-a u cilju jače krivičnopravne zaštite novinara. Ove godine im se pridružilo još sedam NVO i to: Institut za medije, Građanska alijansa, Udruženje novinara Crne Gore, Društvo profesionalnih novinara, Centar za građansko obrazovanje, Media centar i NVO 35mm.


Spasen novi brod sa imigrantima\nItalijanske vlasti su, drugi put ove nedelje, spasile teretni brod sa stotinama imigranata; Evropska komisija saopštila da će borba protiv krijumčarenja biti prioritet\nPripadnici obalske straže su se iz helikoptera spustili na palubu broda “Ezadin”, koji je navodno isplovio iz Turske. Teretni brod, koji je plovio pod zastavom Sijera Leonea, nije imao posadu i ostao je bez struje u nemirnom moru blizu jugoistočnog dijela italijanske obale.\nVlasti procjenjuju da je na brodu bilo 450 osoba, većinom Sirijaca, među kojima žene i djeca. Prije akcije spasavanja, jedan od putnika uspio je da putem radija obavijesti vlasti da je posada napustila brod.\nItalijanska mornarica je u srijedu presrela brod sa više od 700 imigranata koji je, nakon što su ga napustili krijumčari, plovio na autopilotu prema stenovitoj jugoistočnoj obali.\nTeretnjak “Blu skaj”, registrovan u Moldaviji, bio je vrlo blizu da se nasuče, kada su šetorica pripadnika mornarice uspjela da se ukrcaju i preuzmu kontrolu nad brodom. Većina imigranata bili su sirijske i kurdske izbjeglice.\nHiljade imigranata pogine svake godine pokušavajući da pređe Mediteransko more i domogne se Evrope. Pojedini koriste opasne i trošne čamce, dok drugi plaćaju krijumčarima za mjesto na većim brodovima, poput trajekata i teretnjaka.\nEvropska komisija saopštila je da će borba protiv krijumčarenja biti glavni prioritet u sveobuhvatnom pristupu imigraciji u 2015. godini.\nU saopštenju komisije se navodi da krijumčari pronalaze nove rute do Evrope i koriste nove načine za eksploataciju očajnih ljudi koji bježe od sukoba i ratova u svojim zemljama.\n“Ne smijemo da dozvolimo krijumčarima da ugrožavaju živote ljudi na starim, napuštenim brodovima u opasnim vodama”, poručeno je iz Evropske komisije.


Jeremić čvrsto na vrhu, ali težak posao tek predstoji - 10.09.2016, Sputnik Srbija\nVest da je Vuk Jeremić nakon četvrtog kruga glasanja ostao na trećem mestu, i to sa najboljim rezultatom dosad, boljim i od onog kada je bio na drugom mestu... 10.09.2016, Sputnik Srbija\nDa nije iz Srbije već bi obezbedio mesto , ovako ostaje za utehu treći po redu.\npolitika, vesti, srbija, vuk jeremić, feodor starčević, ujedinjene nacije, savet bezbednosti un\nVest da je Vuk Jeremić nakon četvrtog kruga glasanja ostao na trećem mestu, i to sa najboljim rezultatom dosad, boljim i od onog kada je bio na drugom mestu, odlična je za sve one koji ga podržavaju ali i za Srbiju, kaže za Sputnjik bivši ambasador Srbije u Ujedinjenim nacijama Feodor Starčević.\nRaspored se posle ove runde izjašnjavanja u diplomatskim krugovima ocenjuje kao presudan, jer je važno s koje pozicije kandidati ulaze u ključno lobiranje, kada se u Njujorku okupe svetski lideri, na debati u Generalnoj skupštini UN.\n9 Septembar 2016, 19:27\nJeremić je, objašnjava Starčević, na trećem mestu, koje je zadržao, dobio devet pozitivnih glasova, jedan više nego kada je bio na drugom mestu, dobio je četiri negativna, što je isti rezultat, i dva neodređena glasa, što je za jedan manje nego u prethodnom krugu glasanja. Prema tome, kaže Starčević, tim rezultatom možemo biti u potpunosti zadovoljni, jer se potvrđuje da Vuk Jeremić ostaje u samom vrhu kandidature za generalnog sekretara Ujedinjenih nacija. Starčević navodi da se Jeremić čvrsto drži tog vrha i da trenutni rezultat veoma ohrabruje, ali upozorava da ima još dosta do onog trenutka kada će se konačno odrediti ko će biti generalni sekretar UN.\nStarčević kaže da će biti održano još jedno ovakvo, indikativno glasanje 26. septembra. Nakon toga će se preći na glasanja za sam izbor generalnog sekretara, kojih može da bude više. Ukoliko u Savetu bezbednosti neka od stalnih članica glasa protiv nekog od kandidata, glasanje se ponavlja sve dok se SB UN ne usaglasi. Tada, objašnjava Starčević, Savet bezbednosti šalje predlog kandidata na potvrdu Generalnoj skupštini, koja svojim glasanjem formalno usvaja odluku o tome ko će da bude sledeći generalni sekretar UN.\nVodeću poziciju zadržao je bivši portugalski premijer Antonio Gutereš, koji ima 12 „ohrabrujućih“ glasova, dva „ne ohrabruju“ i jedan uzdržan. Na drugom mestu, kao i u prošlom krugu, jeste šef diplomatije Slovačke Miroslav Lajčak, sa deset pozitivnih, četiri negativna i jednim neutralnim glasom.\nNa četvrto mesto izbio je kandidat Makedonije Srđan Kerim, za koga je glasalo osam članica SB, dok ga sedam nije podržalo. Argentinka Suzan Malkora je na petoj poziciji i ima jedan pozitivan glas manje od Kerima.\nZa novog generalnog sekretara UN prijavilo se 12 kandidata, ali su u međuvremenu od trke odustali kandidati Hrvatske i Crne Gore, bivši šefovi diplomatija Vesna Pusić i Igor Lukšić.\n10 Septembar 2016, 20:24


Integrisana komunikaciona kampanja Evropske unije u oblasti povezivanja pokrenuta je nakon nekoliko meseci priprema. Cilj kampanje biće da podigne nivo znanja građana Srbije o podršci i donacijama Evropske unije u sektorima energetike, saobraćaja i interneta, kao i da ih informiše o dosadašnjim uspesima EU projekata u ovim oblastima u Srbiji.\nNaime, Evropska unije je najveći donator u Srbiji, sa 3,6 milijardi evra doniranih sredstava od 2001. godine. Takođe, EU je ključni trgovisnski partner Srbije, kao i najveći investitor. Međutim, cilj je da generalna upućenost u ove činjenice bude na većem nivou. Konkretno, samo 6-8% građana upućeno je u EU projekte koji se tiču saobraćaja i energetike u Srbiji.\nKvalitetna infrastruktura, bezbedan transport i uvećana dostupnost digitalnim tehnologijama poboljšavaju zdravlje i kvalitet života građana Srbije. Njihovo podizanje na nivo standarda zemalja EU je strateški cilj za Srbiju i Evropsku uniju. EU finansijski podržava Srbiju u njenom usklađivanju sa standardima i propisima EU.\nStoga, kako bi se podigla svest javnosti o pomoći Evropske unije Srbiji u ovim oblastima, kampanja će biti usmerena na promovisanje EU donacija i investicija u oblasti povezivanja, komunicirajući konkretne činjenice na jednostavan i zanimljiv način. U fokusu kampanje naći će se najuspešniji projekti finansirani iz IPA instrumenata i investicija Evropske investicione banke.\nSve informacije o donacijama i aktivnostima Evropske unije u oblasti povezivanja, kao i aktivnosti koje će se sprovoditi tokom kampanje, možete pronaći u odeljku povezanost na platformi euzatebe.rs.\nKampanju sprovode Delegacija Evropske unije u Srbiji i Ministarstvo za evropske integracije.\nconnectivity transport energy digital agenda campaign


Dani Smilje Mandukić\nAvanature Pipi Duge Čarape\nBaba Roge ne postoje\nDani Smilje Mandukic\nLeteći Skaj i začarani Rajder\nManifestacija i projekat Dani Smiljane Mandukić u produkciji I organizaciji Udruženja Umetnička Utopija pokrenut je 2017 godine I nastavljen 2018 godine sa ciljem da se javnosti u Srbiji bliže predstavi život i delo ove umetnice. .\nSmiljana Mandukić je bila istaknuta balerina, pedagoškinja, koreografkinja i jedna od pokretačica savremene igre u Srbiji. Rođena je 1908. u Beču , a u Beogradu umrla 1992, nakon bogate igračke I koreografske karijere. Osnivačica je Beogradskoh savremenog baleta Smiljane Mandukić.\nProjekat Udruženja Umetnička Utopija I Hleb Teatra je podržan od Ministarstva kulture i informisanja a partneri na projektu su: Udruženje baletskih umetnika Srbiji, Institut za umetničku igru, Opština Stari Grad, UK Parobrod, i mnogi drugi.


Šehović: Đaci da se ove školske godine ne vraćaju u klupe – Portal RTPV\nNaslovna / Vijesti / Društvo / Šehović: Đaci da se ove školske godine ne vraćaju u klupe\nŠehović: Đaci da se ove školske godine ne vraćaju u klupe\nRTPV 24. Aprila 2020.\tDruštvo Ostavite komentar 208 pregledi\nZdravlje djece i njihovih porodica je apsolutni prioritet, i to govorim kako ljudski, tako i sa pozicije ministra obrazovanja, koji vodi sistem sa preko 100000 djece i 13000 nastavnika. Upravo zato, stava sam da školska godina treba i može da se završi bez vraćanja učenika u školske klupe, kazao je ministar prosvjete Damir Šehović.\n“U skladu sa trenutnim informacijama od zdravstvenih institucija, cijenim da bi upravo to bila najbolja odluka, jer bi aktiviranje čitave prosvjete kao ogromnog sistema neminovno nosilo i određene rizike. Naravno, krajnju odluku donijeće NKT i nadležna tijela“, saopštio je Šehović.\nKada je riječ o završetku školske godine, Šehović je saopštio da školska godina treba da se završi shodno postojećem školskom kalendaru u junu, odnosno maju za maturante jer bi, ocjenjuje, velika pomjeranja u smislu produženja školske godine izazvala tektonske promjene u sistemu, kako u dijelu nastavka školovanja tako i u dijelu upisa u srednje škole i fakultete.\n“A mi smo tu ne da stvaramo haos već da djelujemo kvalitetno, ali i u skladu sa situacijom. Nastavnici svakako, uz podršku #UciDoma inicijative, rade odličan posao sa djecom u trenutnim okolnostima. Dodatno, Ministarstvo je izradilo precizno uputstvo za škole u vezi sa ocjenjivanjem, koje će biti poslato narednih dana i sa kojim će javnost biti detaljno upoznata”, navodi Šehović.\nU skladu sa epidemiološkom situacijom, kako je rekao ministar, u pripremi su elektronski upisi i za vrtiće i za osnovne i za srednje škole.\n“O detaljima i tačnim datumima javnost će brzo biti obaviještena. Upisi bi trebalo da se realizuju na jednoj elektronskoj platformi, a procedure će biti jednostavne i efikasne. To jeste veliki posao za jako kratko vrijeme, ali je to i nešto što ostaje sistemu nakon ove situacije“, istakao je ministar.\nPredhodno Programska šema za subotu, 25. 4. 2020.\nSledeće Unija poslodavaca poziva na ukidanje neradne nedjelje


OnePlus 5G će koštati manje od 1.000 dolara? – BiGportal.ba\nOnePlus 5G će koštati manje od 1.000 dolara?\nOvih dana sve je u znaku 5G tehnologija i Qualcommovog Snapdragon 855 čipseta koji će ovo omogućiti. Međutim, ono što se ne pominje previše, jeste koliko će sve ovo koštati potrošače koji žele od starta tehnologiju naredne generacije.\nNagoveštaj onoga što možemo očekivati dao nam je Pete Lau – CEO kompanije OnePlus.\nZvaničnik kompanije OnePlus je istakao da kompanija ulaže značajan trud kako bi cenu svog 5G telefona zadržala ispod 1000 dolara.\nOvo predstavlja značajan rast cene u odnosu na ono što smo uobičajeno navikli od kompanije OnePlus. Kompanijini telefoni uglavnom stižu sa premijum karakteristikama po nižoj ceni.\nOvogodišnji OnePlus 6T, predstavljen pre oko mesec dana, ima početnu cenu od oko 550 dolara. Pretpostavka je da OnePlus 5G telefon neće stići po ceni od 999 dolara, ali čak ukoliko kompanija uspe da ga na tržište plasira sa cenom od oko 850 dolara, to će biti veliko povećanje cene od 300 dolara u odnosu na prethodnika.\nNaravno, ne predstavlja preveliko iznenađenje što će prva generacija uređaja sa novom tehnologijom doživeti ovakav rast cene, ali možemo samo zamisliti koliko će koštati premijum telefoni drugih proizvođača koji su već sada blizu ili uveliko premašuju cenu od 1000 dolara/evra. Ovo bi moglo dovesti do toga da mnogi korisnici preskoče 5G bar tokom prvog talasa.\nOstaje i dalje još dosta toga da se sazna i nauči o 5G tehnologiji, a posebno tokom naredne godine kada ona bude u povoju i kada praktično bude testirano masovno tržište.